open-index/open-wikipedia-markdown huggingface dataset:
പാൽത്തിരപ്പും പുഴ

**പാലത്തിര പുഴ** എന്നുകൂടി അറിയപ്പെടുന്ന **പാൽത്തിരപ്പും പുഴ** കവ്വായി കായലിൽ പതിക്കുന്നു. തായിനേരി തുളുവന്നൂർ ശ്രീ മഹാവിഷ്ണു ക്ഷേത്രം ഈ പുഴയോരത്താണ് സ്ഥിതി ചെയ്യുന്നത്. 

* **മറ്റൊരു പേര്:** ഈ പുഴ **പാലത്തിര പുഴ** എന്ന പേരിലും അറിയപ്പെടുന്നു.
* **ഒഴുകുന്ന പ്രദേശം:** ഈ പുഴ പ്രധാനമായും കണ്ണൂർ, കാസർഗോഡ് ജില്ലകളുടെ അതിർത്തി പ്രദേശങ്ങളുമായി ബന്ധപ്പെട്ടിരിക്കുന്നു.
* **പതനം:** ഈ പുഴ **കവ്വായി കായലിലാണ്** (Kavvayi Kayal) പതിക്കുന്നത്. കവ്വായി കായൽ പയ്യന്നൂർ പുഴ, കുണിയൻ പുഴ, പെരുമ്പ പുഴ, രാമപുരം പുഴ, ഓളവറ പുഴ എന്നിവ ചേരുന്ന ഒരു വലിയ ജലാശയമാണ്.
* **പ്രധാന സ്ഥലം:** കണ്ണൂർ- കാസർഗോഡ് ജില്ലകളുടെ അതിർത്തിയായ കവ്വായിക്കായലിന്റെ ഭാഗമാണ് ഈ പുഴ.

### പ്രധാനപ്പെട്ട സ്ഥലങ്ങൾ

* **തായിനേരി തുളുവന്നൂർ ശ്രീ മഹാവിഷ്ണു ക്ഷേത്രം:** ഈ പുഴയുടെ തീരത്താണ് ഈ ക്ഷേത്രം സ്ഥിതി ചെയ്യുന്നത്.
* **തലിച്ചാലം റെഗുലേറ്റർ കം ബ്രിഡ്ജ്:** കവ്വായിക്കായലിന്റെ ഭാഗമായ പാൽത്തിരപ്പുഴയിൽ, കുണിയൻ, കരിവെള്ളൂർ ഭാഗങ്ങളിലെ വയലുകളിൽ ഉപ്പുവെള്ളം കയറുന്നത് തടയാൻ സ്ഥാപിച്ച റെഗുലേറ്റർ കം ബ്രിഡ്ജ് ഇവിടെയുണ്ട്.

## ഇവയും കാണുക
*കവ്വായി കായൽ
*പയ്യന്നൂർ പുഴ
*കുണിയൻ പുഴ
*പുതിയ പുഴ
*പേരാപുഴ
*പെരുമ്പ പുഴ
*ചങ്കുരിചാൽ
*ഉളിയത്ത് കടവ് 
*കണ്ടൽക്കാടുകൾ
*വളപട്ടണം പുഴ
*കുപ്പം പുഴ
*നീലേശ്വരം പുഴ
*കാര്യങ്ങോട് പുഴ
*രാമപുരം പുഴ
*കാവേരിപുഴ
*ഒളവറപുഴ

## റഫറൻസുകൾ
 
വിഭാഗം:കേരളത്തിലെ നദികൾ
കാര്യങ്കോട് പുഴ

കാസർഗോഡ് കണ്ണൂർ ജില്ലകളുടെ അതിർത്തിയെ നിർണ്ണയിച്ചുകൊണ്ടു് ഒഴുകുന്ന പുഴയാണ് **തേജസ്വിനി** എന്നും അറിയപ്പെടുന്ന **കാര്യങ്കോട് പുഴ**.
കർണാടകത്തിലെ കൂർഗ് വനത്തിനുള്ളിലെ  മലനിരകളിൽ നിന്നാണ് കാര്യങ്കോട് പുഴ ഉത്ഭവിക്കുന്നത്.പുളിങ്ങോം, ചെറുപുഴ, കടുമേനി, കാക്കടവ്, അണ്ടോൾ,കയ്യൂർ എന്നീ പട്ടണങ്ങളിലൂടെ ഒഴുകി പിന്നീട് ഈ പുഴ അറബിക്കടലിൽ പതിക്കുന്നു. 64 കിലോമീറ്ററോളം നീളമുണ്ട് ഈ പുഴയ്ക്ക്. കടലിൽ പതിക്കുന്നതിന് മുമ്പായി നീലേശ്വരം പുഴ ഇതിനോടൊപ്പം ചേരുന്നുണ്ട്. അഴിമുഖത്തു് വെച്ച് , കവ്വായിപ്പുഴ, പെരുമ്പ പുഴ എന്നിവയുമായി ചേർന്നു്, തെക്കു് വടക്കു് ദിശയിലായി, രാമന്തളി മുതൽ നീലേശ്വരം വരെ ജലപാത ഒരുക്കുന്നതിൽ ഈ നദിയുടെ പങ്കു് പ്രധാനമാണു്. രാമന്തളി നിന്നും രാമപുരം പുഴയിലേക്കും അവിടുന്നു് സുൽത്താൻ തോടു് വഴി പഴയങ്ങാടി പുഴയിലേക്കും, അവിടുന്ന വളപട്ടണം പുഴ വഴി കണ്ണൂർ ജില്ലയിലെ കിഴക്കൻ മേഖലയിലേക്കും ഈ ജലപാത നീളുന്നു.

കാസർഗോഡ് ജില്ലാ ജലോത്സവം കാര്യങ്കോട് പുഴയിലാണ് നടത്താറു്.‌‌ നീണ്ടു കിടക്കുന്ന ദ്വീപായ വലിയപറമ്പ ഈ പുഴയുടെ അഴിമുഖത്താണു് സ്ഥിതി ചെയ്യുന്നതു്. കയ്യൂർ സമരംനടന്നതും കയ്യൂർ രക്തസാക്ഷിമണ്ഡപം സ്ഥിതി ചെയ്യുന്നതും കാര്യങ്കോട് പുഴയുടെ തീരത്താണ്.  

## ഇവയും കാണുക
*പയ്യന്നൂർ പുഴ
*പാലത്തര പുഴ
*പുതിയ പുഴ
*പേരാപുഴ
*പെരുമ്പ പുഴ
*ചങ്കുരിചാൽ
*ഉളിയത്ത് കടവ് 
*കണ്ടൽക്കാടുകൾ
*വളപട്ടണം പുഴ
*കുപ്പം പുഴ
*രാമപുരം പുഴ
*കാവേരി പുഴ
*ഒളവറ പുഴ
*പയസ്വിനി പുഴ
*നീലേശ്വരം പുഴ
*ചിത്താരിപ്പുഴ
*ചന്ദ്രഗിരിപ്പുഴ
*ഷിറിയ പുഴ
*കവ്വായി കായൽ

 

വിഭാഗം:കേരളത്തിലെ നദികൾ
ടിയാൻഷാൻ പർവതനിര

[right|thumb|ടിയാൻ ഷാൻ പർവതനിരയുടെ ഒരു ഉപഗ്രഹചിത്രം - 1997 ഒക്ടോബറിൽ എടുത്തത്. [കിർഗിസ്താൻ|കിർഗിസ്താനിലെ ഇസൈക്-കുൽ തടാകം വടക്കുവശത്തായി കാണാം.]]
മദ്ധ്യേഷ്യയിൽ ചൈന, പാകിസ്താൻ, ഇന്ത്യ,കസാഖ്സ്താൻ, കിർഗിസ്താൻ എന്നിവിടങ്ങളിലായി പരന്നു കിടക്കുന്ന പർവതനിരയാണ്‌ **ടിയാൻഷാൻ**. ഹിമാലയനിരകളുമായി സംഗമിക്കുന്ന ടിയാൻഷാൻ ഏതാണ്ട് 2800 കി.മീ. നീണ്ടു കിടക്കുന്നു. ടിയാൻ ഷാനിലെ ഏറ്റവും ഉയരം കൂടിയ കൊടുമുടിയാണ് ജെൻഗിഷ് ഷോകുസു. ഉയരം 7439 മീറ്റർ ഉയരമുള്ള ഇത് കിർഗിസ്താനിലാണ്. രണ്ടാമത്തെ ഉയരം കൂടിയ കൊടുമുടി കസാഖ്-കിർഗിസ്താൻ അതിർത്തിയിലെ ഖാൻ ടെൻഗ്രിയിലാണ്. 7010 മീറ്ററാണ് ഇതിന്റെ ഉയരം‍.

വർഗ്ഗം:ഏഷ്യയിലെ പർവ്വതനിരകൾ
വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
വർഗ്ഗം:ചൈനയിലെ പർവ്വതങ്ങൾ
സിർ ദര്യ

സ്വർഗീയ നദിയായ സായ്ഹോണിനെ ഓർമ്മിപ്പിക്കുന്ന നദിയാണ്‌ **സിർ ദര്യ**. നര്യൻ, കാറ ദര്യ നദികളിൽ നിന്നുത്ഭവിച്ച് ആറൽ കടലിൽ പതിക്കുന്ന ഈ നദി  2,212 കി.മീ. നീണ്ടുകിടക്കുന്നു. കസാഖിസ്താൻ, ഉസ്ബക്കിസ്താൻ, താജിക്കിസ്താൻ എന്നിവിടങ്ങളിലായി 2,19,000 ചതുരശ്ര കിലോമീറ്റർ ആണ്‌ ഇതിൻറെ നീർത്തടം. മധ്യേഷ്യയിലെ പ്രധാന പരുത്തിത്തോട്ടങ്ങൾക്കെല്ലാം നീർ പകരുന്നത് സിർ ദര്യയാണ്. ഈ നദിയിലെ ജലം എട്ടുലക്ഷം ചതുരശ്ര കിലോമീറ്റർ പ്രദേശത്താണ് പ്രയോജനപ്പെടുന്നത്. സഹോദരീ നദിയായ അമു ദര്യയുടെ പകുതി ജലമേ ഇതിലിള്ളൂ. ഏറെ ചരിത്രപ്രാധാന്യമുള്ള ഒരു നദിയായ സിർ ദര്യ, സൈറസ്‌, അലക്സാണ്ടർ‌ എന്നിവരുടെ സാമ്രാജ്യങ്ങളുടെ വടക്കുകിഴക്കൻ അതിരായിരുന്നു. ഗ്രീക്കുകാർ ഈ നദിയെ **ജക്സാർട്ടസ്** എന്നാണ് വിളിച്ചിരുന്നത്.

## ഇതും കാണുക
*ട്രാൻസോക്ഷ്യാന

## അവലംബം

വർഗ്ഗം:ഏഷ്യയിലെ നദികൾ
അമ്മ അറിയാൻ

1986 ൽ ജോൺ അബ്രഹാമിന്റെ സം‌വിധാനത്തിൽ മലയാളത്തിലിറങ്ങിയ ഒരു ചലച്ചിത്രമാണ്‌ **അമ്മ അറിയാൻ**. ഒരു നക്സ്‌ലൈറ്റ് യുവാവിന്റെ മരണത്തെ തുടർന്നുണ്ടാവുന്ന സംഭവങ്ങളാണ്‌ ചിത്രത്തിന്റെ ഇതിവൃത്തം. ഡോക്യുമെന്ററി ശൈലിയിലുള്ള ഒരു ചിത്രമാണിത്. ഭാവനയേയും സംഭവങ്ങളേയും ഇഴ‌ചേർക്കുന്ന സങ്കേതത്തിന്റെ ഭാഗമായിട്ടാവണം, അക്കാലത്ത് കേരളത്തിൽ നടന്ന ചില ഇടതുപക്ഷ രാഷ്ട്രീയസമരങ്ങളുടെ ശരിക്കുള്ള ദൃശ്യങ്ങളും സം‌വിധായകൻ ഈ ചിത്രത്തിൽ ഉപയോഗിക്കുന്നുണ്ട്.

ഒരു സങ്കീർണ്ണ ചലച്ചിത്രമായാണ്‌ അമ്മ അറിയാൻ പരിഗണിക്കപ്പെടുന്നത്. 1986-ൽ പുറത്തിറങ്ങിയതു മുതൽ ചിത്രത്തിന്റെ ലളിതമായ കഥയ്ക്കുമേൽ നിരവധി അർത്ഥതലങ്ങളുള്ള കഥയായിട്ടാണ്‌ സമയാസമയങ്ങളിൽ നിരൂപകർ ഈ ചിത്രത്തെ വായിച്ചത്.

ഈ ചിത്രത്തിന്റെ നിർമ്മാണത്തിലേക്ക് നയിച്ച സംഭവങ്ങൾ ഉജ്ജ്വലവും അതോടൊപ്പം ചിത്രത്തിലെ തന്നെ കഥപോലെ ലളിതവുമാണ്‌‌. ജോൺ അബ്രഹാമിന്റെ ഒരു കൂട്ടം സുഹൃത്തുക്കൾ "ജനങ്ങളുടെ ചലച്ചിത്രം" നിർമ്മിക്കണമെന്ന് ആശിച്ചുകൊണ്ട് "ഒഡേസ കളക്ടീവ്" എന്ന ഒരു സം‌രംഭത്തിന്‌ രൂപം നൽകുന്നു. പൊതു ജനങ്ങളുടെ പങ്കാളിത്തത്തിൽ വിപണിശക്തികളുടെ ഇടപെടലുകളില്ലാതെ നല്ല ചിത്രങ്ങൾ നിർമ്മിച്ച് പ്രദർശിപ്പിക്കണമെന്നതായിരുന്നു ഈ സം‌രംഭത്തിന്റെ ഉദ്ദേശ്യം.

ഗ്രാമഗ്രാമാന്തരങ്ങളിലൂടെ വീടുകളായ വീടുകൾ കയറിയിറങ്ങിയും പാട്ടുപാടിയും സ്കിറ്റുകളും തെരുവ് നാടകങ്ങളുമവതരിപ്പിച്ചും 'ജനങ്ങളുടെ ചലച്ചിത്രത്തിനായി' സംഭാവന അഭ്യർത്ഥിച്ച് ശേഖരിക്കപ്പെട്ട പണത്തിലൂടെയാണ്‌ ഈ ചിത്രത്തിന്റെ സാമ്പത്തിക സ്രോതസ്സ് കണ്ടെത്തിയത്. ഒഡീസ്സയുടെ ആദ്യത്തെതും ജോണിന്റെ അവസാനത്തേതുമായ ഈ ചിത്രം പരമ്പരാഗത ചലച്ചിത്രനിർമ്മാണരീതിയെ തിരുത്തിയെഴുതി.

## കഥ

പുരുഷൻ (ജോയ് മാത്യു) ഗവേഷണത്തിനായി ഡൽഹിയിലേക്ക് യാത്രതിരിക്കുന്നു. താൻ എവിടെയണെങ്കിലും കത്തയക്കും എന്ന് അമ്മയോട് വാഗ്ദാനം ചെയ്താണ്‌ അദ്ദേഹത്തിന്റെ യാത്ര. പുരുഷൻ തന്റെ അമ്മയ്ക്ക് എഴുതുന്ന കത്തിന്റെ രൂപത്തിലാണ്‌ ഈ ചിത്രത്തിലെ കഥ. യാത്രക്കിടയിൽ പുരുഷൻ ഒരു മൃതശരീരം കാണുകയും, അതു തന്റെ സുഹൃത്തായ ഹരിയുടെതാണെന്ന് (ഹരിനാരായണൻ) തിരിച്ചറിയുകയുമാണ്‌.

ഹരിയുടെ മരണവാർത്ത അവന്റെ അമ്മയെ അറിയിക്കുന്നതിനായി അവരുടെ വീട്ടിൽ പോകാൻ പുരുഷൻ തീരുമാനിക്കുന്നു. യാത്രാമദ്ധ്യേ ഹരിയുടെ സുഹൃത്തുക്കളെ പുരുഷൻ കണ്ടുമുട്ടുന്നുണ്ട്.  സുഹൃത്തുക്കൾക്ക് തന്നെകുറിച്ചുള്ള പരസ്പരമേറ്റുമുട്ടുന്ന ഓർമ്മകളുടെ ചുരുൾനിവർത്തുകയാണ്‌ ഹരിയെന്ന കഥാപാത്രം. പുരുഷന്റെ കൂടെ ഈ സുഹൃത്തുക്കളും ഹരിയുടെ വീട്ടിലേക്ക് യാത്രയാവുന്നു. പുറപ്പെടുമ്പോൾ ചെറിയ സംഘമായിരുന്ന ഇവർ ഹരിയുടെ വീട്ടിലെത്തുമ്പോൾ യുവാക്കളുടെ ഒരു വൻ‌കൂട്ടമായി മാറിയിരുന്നു. അവർ ഹരിയുടെ മരണവാർത്ത അവന്റെ അമ്മയെ അറിയിക്കുകയാണ്.

## അഭിനേതാക്കൾ
*കുഞ്ഞുലക്ഷ്മി അമ്മ - പുരുഷന്റെ അമ്മ
*ഹരിനാരായണൻ - ഹരി
*ജോയ് മാത്യു - പുരുഷൻ
*മജി വെങ്കിടേഷ് - പാറു
*നിലമ്പൂർ ബാലൻ

## പിന്നണിയിൽ
*സം‌വിധാനം: **ജോൺ അബ്രഹാം**
*തിരക്കഥ: **ജോൺ അബ്രഹാം**
*സംഗീതസം‌വിധാനം: **സുനിത**
*ചായാഗ്രാഹകൻ: **വേണു**
*ചിത്രസം‌യോജനം: **ബീന**
## അവലംബം

## പുറം കണ്ണികൾ
*
* Amma Ariyan - സിനിമാ ഓഫ് മലയാളം 
* 'അമ്മ അറിയാൻ' ഒരു പഠനം - മനുവിൽസൻ, രാജ്‌മോഹൻ 
* John Abraham - സിനിമാ ഓഫ് മലയാളത്തിൽ നിന്നുള്ള പ്രൊഫൈൽ 
* ജോൺ അബ്രഹാം- വെബ്‌ലോകം പ്രൊഫൈൽ 
*ഋതിക് കട്ടക്കിനൊരു അന്ത്യാഞ്ജലി-ജോൺ അബ്രഹാം 

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോൺ എബ്രഹാം സംവിധാനം ചെയ്ത ചലച്ചിത്രങ്ങൾ‎
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
അമു ദര്യ

മദ്ധ്യേഷ്യയിലെ മുഖ്യ നദികളിൽ ഒന്നാണ്‌  **അമു ദര്യ**. ഏദൻതോട്ടത്തിലെ നാല്‌ നദികളിലൊന്നായ ഗൈഹോണിനെ ഓർമ്മിപ്പിക്കുന്ന ജയ്ഹോൺ എന്നാണ് ഈ നദി നാട്ടുകാരുടെ ഇടയിൽ അറിയപ്പെടുന്നത്. അലക്സാണ്ടറുടെ ആക്രമണകാലം മുതലേ പാശ്ചാത്യർ ഇതിന്റെ **ഓക്സസ്** എന്നാണ് വിളിക്കുന്നത്. ഭാരതീയപുരാണങ്ങളിൽ ജംബുദ്വീപത്തിന്റെ വടക്കേ അതിരായ **വക്ഷു** ഈ നദിയാണ്. 

മൊത്തം 2400 കിലോമീറ്റർ നീളമുള്ള അമു ദര്യയുടെ 1450 കി.മീ. സഞ്ചാരയോഗ്യമാണ്. പ്രതിവർഷം 55 ഘനകിലോമീറ്റർ ജലം ഈ നദിയിലൂടെ ഒഴുകുന്നു. പാമീർ പർവതനിരയിൽനിന്നുത്ഭവിച്ച് ആറൽ കടലിൽ പതിക്കുന്ന ഈ നദി, തുർക്ക്മെനിസ്താൻ, ഉസ്ബക്കിസ്താൻ എന്നീ രാജ്യങ്ങളിലൂടെ കടന്നു പോകുന്നു. 5,34,739 ച.കി.മീ വിസ്തൃതിയുള്ള നദിയുടെ നീർത്തടം‍, അഫ്ഗാനിസ്താൻ, താജിക്കിസ്താൻ എന്നിവിടങ്ങളലായി പരന്നുകിടക്കുന്നു. സോർക്കുൽ തടാകത്തിൽ നിന്നുത്ഭവിക്കുന്ന പാമീർ നദിയാണ് അമു ദര്യയയുടെ പ്രഭവങ്ങളിലൊന്ന്. പാമീർ പർവതനിരകളിലെതന്നെ വഖാൻ ഇടനാഴിയിലുള്ള വാഘ്ജിർ താഴ്വരയിലെ ഹിമാനികളിലൊന്നാണ് ഇതിൻറെ മറ്റൊരു പ്രഭവം.

പതിനഞ്ചാം നൂറ്റാണ്ടിന്റെ തുടക്കത്തിൽ, പേർഷ്യൻഭാഷികളുടേയും തുർക്കി ഭാഷികളുടേയും അതിർവരമ്പായിരുന്നു അമു ദര്യ നദി. അമു ദര്യ തടത്തിലെ ഇന്നത്തെ സ്ഥിതി വ്യത്യസ്തമാണ് ഇപ്പോൾ തുർക്കി അവിടത്തെ പൊതുഭാഷയാണ്.

## കുറിപ്പുകൾ
* 

## ഇതും കാണുക
* ട്രാൻസോക്ഷ്യാന
## അവലംബം

വർഗ്ഗം:ഏഷ്യയിലെ നദികൾ
വർഗ്ഗം:അഫ്ഗാനിസ്താനിലെ നദികൾ
വർഗ്ഗം:തുർക്ക്മെനിസ്താനിലെ നദികൾ
വർഗ്ഗം:ഉസ്ബെക്കിസ്ഥാനിലെ നദികൾ
വർഗ്ഗം:താജിക്കിസ്ഥാലെ നദികൾ
കുണിയൻ പുഴ

കവ്വായി കായലിന്റെ കൈവഴിയാണ് കുണിയൻ പുഴ. കവ്വായി ബാക്ക് വാട്ടറിൽ ചേരുന്ന തേജസ്വിനി നദിയെയും ഒളവര നദിയെയും ഇത് ബന്ധിപ്പിക്കുന്നു. പയ്യന്നൂർ, കരിവെല്ലൂർ, അയകാട്, ത്രികാർപൂർ എന്നിവിടങ്ങളിൽ ഇത് ഒഴുകുന്നു. ത്രികാർപൂർ പഞ്ചായത്ത്, കരിവല്ലൂർ-പെരളം പഞ്ചായത്ത്, പയ്യനൂർ മുനിസിപ്പാലിറ്റി, കയ്യൂർ-ചീമെനി പഞ്ചായത്ത് എന്നിവയിലൂടെയും ഇത് കടന്നുപോകുന്നു.
## ഇവയും കാണുക
*കവ്വായി കായൽ
*പയ്യന്നൂർ പുഴ
*പാലത്തിര പുഴ
 
വിഭാഗം:കേരളത്തിലെ നദികൾ
പാത്തുമ്മായുടെ ആട്

വൈക്കം മുഹമ്മദ് ബഷീറിന്റെ വളരെ പ്രസിദ്ധമായ ഒരു നോവലാണ്‌ **പാത്തുമ്മായുടെ ആട്**. 1959-ൽ പ്രസിദ്ധീകരിച്ച ഈ നോവലിന് 'പെണ്ണുങ്ങളുടെ ബുദ്ധി' എന്നൊരു പേരും ഗ്രന്ഥകർത്താവ് നിർദ്ദേശിച്ചിരുന്നു. തന്നെ അലട്ടിയിരുന്ന മാനസികരോഗത്തിന് ചികിത്സയും വിശ്രമവുമായി വൈക്കത്തിനടുത്ത് തലയോലപ്പറമ്പിലുള്ള  കുടുംബ വീട്ടിൽ കഴിയവേ 1954-ൽ ആണ് ബഷീർ ഇത് എഴുതുന്നത്‌.

നോവലിലെ കഥാപാത്രങ്ങൾ അദ്ദേഹത്തിന്റെ കുടുംബത്തിലെ അംഗങ്ങളാണ്. തലയോലപറമ്പിലെ അദ്ദേഹത്തിന്റെ വീട്ടിലാണ് കഥ നടക്കുന്നത്. കഥയിലെ ആട്, സഹോദരി പാത്തുമ്മായുടെതാണ്. പെണ്ണുങ്ങളുടെ ബുദ്ധി (സ്ത്രീകളുടെ ജ്ഞാനം) എന്ന ഒരു ബദൽ ശീർഷകത്തോടെയാണ് ബഷീർ നോവൽ ആരംഭിക്കുന്നത്. 1959-ൽ ആണ് നോവൽ പ്രസിദ്ധീകരിക്കുന്നത്. ഈ നോവൽ കേരള സർക്കാർ പാഠപുസ്തകമായി പ്രസിദ്ധീകരിച്ചിരുന്നു.

## സവിശേഷതകൾ
* 1954 ഏപ്രിൽ 27ന്‌ എഴുതിതീർത്തു.
* 'ശുദ്ധസുന്ദരമായ ഭ്രാന്തിന്‌' ഘോരമായ ചികിത്സ നടക്കുന്നതിനിടയിൽ എഴുതി.
* തിരുത്തുകയോ പകർത്തി എഴുതി ഭംഗിയാക്കുകയോ ചെയ്യാതെ എഴുതിയപടി തന്നെ പ്രസിദ്ധീകരിച്ചു.
* 1959 മാർച്ച് 1നാണ്‌ പുസ്തകം പ്രസിദ്ധീകരിക്കുന്നത്.
* നോവലിലെ ആഖ്യാതാവ് "ഞാൻ" ആണ്‌.
* നോവലിൽ പ്രണയമില്ല. ജീവിതത്തിന്റെ യാഥാർത്ഥ്യങ്ങൾ മാത്രം.
* സ്ത്രീ സമൂഹം നേരിടുന്ന ദുരിതത്തിന്റെ ചിത്രങ്ങൾ.
* മനുഷ്യേതര കഥാപാത്രങ്ങളുടെ അർത്ഥവ്യാപ്തി.
* ഗ്രാമീണ ബിംബങ്ങളുടെ സാന്നിധ്യം.
* കുടുംബകഥ സമൂഹത്തിന്റെ കൂടി കഥയാകുന്നു.
* കഥ പറയുന്നത് ദൃക്സാക്ഷി വിവരണം പോലെയാണ്‌.
* കഥാപാത്രങ്ങൾ ഒന്നും വില്ലന്മാരാകുന്നില്ല; സാധാരണ മനുഷ്യർ മാത്രം.
*പൊട്ടിച്ചിരിയാകുന്ന                                       കല. 

## പാത്തുമ്മ
നോവലിലെ പ്രധാന കഥാപാത്രമാണ് പാത്തുമ്മ. പേര് സൂചിപ്പിക്കും പോലെ ഈ പാത്തുമ്മയുടെ ആടിനെ ചുറ്റിപ്പറ്റിയാണ് നോവലിലെ കഥയുടെ കിടപ്പ്. 

ബഷീറിന്റെ രണ്ട് സഹോദരിമാരിൽ മൂത്തത് പാത്തുമ്മയാണ്. പാത്തുമ്മയ്ക്കും ഭർത്താവ് കൊച്ചുണ്ണിക്കും ഖദീജ എന്നൊരു മകളുണ്ട്. ബഷീറിന്റെ സഹോദരങ്ങളിൽ തറവാട്ടിൽ നിന്ന് മാറിത്താമസിക്കുന്നത് പാത്തുമ്മ മാത്രമാണ്. എങ്കിലും എല്ലാ ദിവസവും രാവിലെത്തന്നെ മകളേയും കൂട്ടി അവർ തറവാട്ടിലെത്തും. അവരുടെ വരവ് ഒരു "സ്റ്റൈലിലാണ്" എന്നാണ് ബഷീർ പറയുന്നത്. പാത്തുമ്മ എപ്പോഴും പറയുന്ന ഒരു വാചകമുണ്ട് “എന്റെ ആട് പെറട്ടെ , അപ്പൊ കാണാം”. പാത്തുമ്മക്ക് കാര്യമായ വിദ്യാഭ്യാസമൊന്നുമില്ല. എങ്കിലും കുടുംബത്തിന്റെ വളർച്ചക്ക് വേണ്ടി കഠിനാദ്ധ്വാനം ചെയ്യുന്ന ഒരു സ്ത്രീയാണവർ.

പാത്തുമ്മ പറഞ്ഞിരുന്നതു പോലെ ഒരിക്കൽ പാത്തുമ്മയുടെ ആട് പെറ്റു. ആട്ടിൻ പാൽ വിറ്റുകിട്ടുന്ന പണം കൊണ്ട് വീടിന്റെ വാതിൽ നന്നാക്കുന്നതുൾപ്പെടെ പലതും ചെയ്യണമെന്നു പാത്തുമ്മ വിചാരിച്ചിരുന്നു. പക്ഷേ തന്റെ കുടുംബക്കാർക്കു വേണ്ടി ആടിന്റെ പാൽ കൈക്കൂലിയായി പാത്തുമ്മക്ക് ഉപയോഗിക്കേണ്ടി വന്നു.  ഒരിക്കൽ ബഷീറിനെ തന്റെ വീട്ടീലേക്ക് ക്ഷണിക്കുന്നു. പത്തിരിയും കരൾ വരട്ടിയതും വെച്ച് സൽക്കരിക്കുന്നു.  എന്നാൽ പാത്തുമ്മയുടെ മറ്റു സഹോദരങ്ങളായ അബ്ദുൽ ഖാദറിനും ഹനീഫക്കും ഇത് സഹിക്കാൻ പറ്റുന്നില്ല. പാത്തുമ്മായുടെ ഭർത്താവ് അവർക്കു കടപ്പെട്ടിരുന്ന പണത്തിന്റെ പേരിൽ ഭർത്താവിനേയും പാത്തുമ്മായേയും മകൾ ഖദീജയേയും ഒന്നും രണ്ടും മൂന്നും പ്രതികളാക്കി കേസുകൊടുക്കുമെന്നും ആടിനെ ജപ്തിചെയ്യിക്കുമെന്നും സഹോദരങ്ങൾ ഭീഷണിപ്പെടുത്തി.  അങ്ങനെയാണ് പാത്തുമ്മക്ക്  ആട്ടുംപാൽ കൈക്കൂലിയായി ഉപയോഗിക്കേണ്ടി വന്നത്.  കൈക്കൂലിയായി നേരേ കിട്ടുന്ന പാലിനു പുറമേ, പാത്തുമ്മ അറിയാതെ ആടിന്റെ പാൽ അവർ കറന്നെടുക്കുകയും ചെയ്തിരുന്നു.

## അവലംബം

വർഗ്ഗം:വൈക്കം മുഹമ്മദ് ബഷീർ എഴുതിയ നോവലുകൾ
വൻ ചെങ്കണ്ണി

തുള്ളൻ ചിത്രശലഭ കുടുംബത്തിലെ ഏറ്റവും വലിയ പൂമ്പാറ്റയാണ് **വൻചെങ്കണ്ണി** (*Gangara thyrsis*). ഇതിന്റെ ചിറകുകൾക്ക് തവിട്ടു നിറമാണ്. മുൻ ചിറകുകളിൽ വലിയ 3 മഞ്ഞ പുള്ളികളും ചെറിയ 3 പുള്ളികളും കാണാം. ചിറകിന്റെ അടിവശത്തിനു മങ്ങിയ ചാര നിറമാണ്. വലിയ ചുവന്ന കണ്ണുകൾ ഇതിന്റെ പ്രത്യേകതയാണ്.

സന്ധ്യാ സമയത്താണ് ഈ പൂമ്പാറ്റ സജീവമാകുന്നത്. വർഷത്തിൽ ഏതുകാലത്തും ഇതിനെ കാണാം . പൂന്തേൻ മാത്രമാണ് ആഹാരം. 

## ചിത്രശാല

File:GangaraThyrsisEmerge6.jpg|A freshly emerged specimen
File:GiantReadeye GangaraThyrsis 0518.JPG|Giant Readeye


## അവലംബം

*കേരളത്തിലെ പൂമ്പാറ്റകൾ:വൻ ചെങ്കണ്ണി-മാതൃഭൂമി ആഴ്ചപ്പതിപ്പ്  2010 ജനുവരി 3-5
## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഗവണ്മെന്റ് ബോയ്സ് സ്കൂൾ പയ്യന്നൂർ

കേരളത്തിലെ കണ്ണൂ‍ർ ജില്ലയിലെ പയ്യന്നൂർ നഗരസഭയിൽ സ്ഥിതിചെയ്യുന്ന സർക്കാർ സ്ക്കൂളാണ് **എ.കെ.എ.എസ്.ജി.വി.എച്ച്.എസ്.എസ്. പയ്യന്നൂർ (എ. കുഞ്ഞിരാമൻ അടിയോടി സ്മാരക ഗവണ്മെന്റ് വൊക്കേഷനൽ ഹയർ സെക്കന്ററി സ്കൂൾ, പയ്യന്നൂർ)**. 1917ലാണ് ഈ വിദ്യാലയം പ്രവർത്തനമാരംഭിച്ചത്. മദ്രാസ് സംസ്ഥാനത്തെ മലബാർ ജില്ലയിലെ ആദ്യ ബോർഡ് ഹൈസ്കൂൾ ആണിത്.

## ചരിത്രം
1917 ൽ മലബാർ ഡിസ്ട്രിക്ട് ബോർഡ് സ്ഥാപിച്ച മലബാർ മേഖലയിലെ ആദ്യ ഹൈസ്കൂൾ. 1921 ൽ പ്രധാന കെട്ടിടം നിർമ്മിച്ചു. കേരള സംസ്ഥാനം നിലവിൽ വന്നപ്പോൾ ഗവ. ഹൈസ്കൂൾ ആയി. തുടർന്ന് മോഡൽ ഹൈസ്കൂൾ ആയി ഉയർത്തി. 1982 ൽ ബോയ്സ് ഹൈസ്കൂൾ ആയും ഗേൾസ് ഹൈസ്കൂൾ ആയും വിഭജിച്ചു. 1988 ൽ വൊക്കേഷണൽ ഹയർ സെക്കൻററി ആയി. 2005 ൽ എ.കുഞ്ഞിരാമൻ അടിയോടി സ്മാരക ഗവ.വൊക്കേഷണൽ ഹയർ സെക്കൻററി സ്കൂൾ എന്ന് പുനർനാമകരണം ചെയ്യപ്പെട്ടു. 
## ഭൗതികസൗകര്യങ്ങൾ
പയ്യന്നൂർ നഗരമദ്ധ്യത്തിൽ 2 ഏക്കർ സ്ഥലത്ത് സ്കൂൾ കെട്ടിടങ്ങൾ സ്ഥിതിചെയ്യുന്നു. ഇതിനു പുറമെ 2 ഏക്കർ വിസ്തീർണ്ണമുള്ള സ്റ്റേഡിയവും ഓഡിറ്റോറിയവുമുണ്ട്. 20 ക്ലാസ് മുറികളും അനുബന്ധമായി ഹൈസ്കൂൾ, വി.എച്ച്.എസ്. വിഭാഗത്തിനായി വെവ്വേറെ സയൻസ് ലാബ്, ഐ.ടി. ലാബ്, സ്മാർട് ക്ലാസ് റൂം, സ്കൂൾ സഹകരണ സ്ററോർ, എൻ.സി.സി., എൻ.എസ്.എസ്. പ്രവർത്തന മുറികൾ, ഉച്ചഭക്ഷണശാല എന്നിവയുമുണ്ട്. ഏ.ഇ.ഒ ഓഫീസ്, ബി.ആർ.സി.ഓഫീസ് എന്നിവയും സ്കൂൾ കോംപൗണ്ടിനകത്തു പ്രവർത്തിക്കുന്നു.
## പ്രശസ്തരായ പൂർവവിദ്യാർത്ഥികൾ

*എൻ. സുബ്രഹ്മണ്യ ഷേണായി (മുൻ എം.എൽ.എ)
*ടി.ഗോവിന്ദൻ (മുൻ എം.പി.)
*സി.പി.ശ്രീധരൻ (സാഹിത്യകാരൻ)
*ജസ്റ്റിസ് ശിവരാമൻ നായർ (ന്യായാധിപൻ)
*ഉണ്ണികൃഷ്ണൻ നമ്പൂതിരി (സിനിമാനടൻ)
*സി.വി. ബാലകൃഷ്ണൻ (നോവലിസ്റ്റ്)
*സതീഷ്‌ ബാബു പയ്യന്നൂർ (ചലച്ചിത്ര പ്രവർത്തകൻ)
*പി.അപ്പുക്കുട്ടൻ (സാംസ്കാരിക പ്രവർത്തകൻ)

## അവലംബം
ഭദ്രൻ

മലയാളചലച്ചിത്രരംഗത്തെ ഒരു സം‌വിധായകനാണ് **ഭദ്രൻ**. അയ്യർ ദ ഗ്രേറ്റ്, സ്ഫടികം എന്നീ സാമ്പത്തികവിജയം നേടിയ ചിത്രങ്ങൾ ഭദ്രൻ സം‌വിധാനം ചെയ്തവയാണ്.

1952-ൽ കോട്ടയം ജില്ലയിലെ പാലായിൽ മാട്ടേൽ രാജൻകുട്ടി മാട്ടേലിന്റെയും ത്രേസ്യാമ്മയുടെയും മൂത്തമകനായി ജനിച്ചു. പാലാ സെന്റ് തോമസ് സ്കൂൾ, ഡോൺ സ്കൂൾ, സെന്റ് ആൽബർട്ട്സ് കോളേജ് എന്നിവിടങ്ങളിൽ വിദ്യാഭ്യാസം പൂർത്തിയാക്കി. ഹരിഹരൻ സംവിധാനംചെയ്ത രാജഹംസം എന്ന ചലച്ചിത്രത്തിൽ സംവിധാനസഹായിയായി പ്രവർത്തിച്ചാണ് ചലച്ചിത്രരംഗത്ത് പ്രവേശിച്ചത്. 1982-ൽ എന്റെ മോഹങ്ങൾ പൂവണിഞ്ഞു എന്ന ചിത്രത്തിലൂടെ സ്വതന്ത്രസംവിധായകനായി.

എയർഹോസ്റ്റസ് ആയിരുന്ന ടെസി ഭാര്യ. മക്കൾ: ടെബി, എമിലി, ജെറി.

## ചിത്രങ്ങൾ
### സം‌വിധാനം ചെയ്തവ
* ഉടയോൻ (2005)
* വെള്ളിത്തിര (2003) 
* ഒളിമ്പ്യൻ അന്തോണി ആദം (1999)
* യുവതുർക്കി (1996)
* സ്ഫടികം (1995)
* അങ്കിൾ ബൺ (1991) 
* അയ്യർ ദ ഗ്രേറ്റ് (1990) 
* ഇടനാഴിയിൽ ഒരു കാലൊച്ച (1987)
* പൂമുഖപ്പടിയിൽ നിന്നേയും കാത്ത് (1986)
* ആറ്റുവഞ്ചി ഉലഞ്ഞപ്പോൾ (1984)
* ചങ്ങാത്തം (1983)
* എന്റെ മോഹങ്ങൾ പൂവണിഞ്ഞു (1982)

### കഥ
* ഉടയോൻ (2005)
* വെള്ളിത്തിര (2003) 
* യുവതുർക്കി (1996)
* സ്ഫടികം (1995)
* ചങ്ങാത്തം (1983)

### സഹസം‌വിധാനം
* വളർത്തു മൃഗങ്ങൾ (1981)
* ലാവ (1980)
* രാജഹംസം (1974)

## പുറത്തേയ്ക്കുള്ള കണ്ണികൾ

വർഗ്ഗം:1949-ൽ ജനിച്ചവർ
വർഗ്ഗം:നവംബർ 22-ന് ജനിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:പാലായിൽ നിന്നുള്ള വ്യക്തികൾ
കുൻ‌വർ സിങ്

കൻവർ സിംഗ്  

1857-ലെ ഇന്ത്യയുടെ ഒന്നാം സ്വാതന്ത്ര്യസമരത്തിലെ മുൻനിരനേതാക്കളിൽ ഒരാളായിരുന്നു ഇന്നത്തെ ബിഹാറിലെ ജഗദീഷ്പൂരിന്റെ താലൂക്ക്ദാറായിരുന്ന രജപുത്ര രാജവംശത്തിലെ **ബാബു കുൻ‌വർ സിങ്**.  സ്വാതന്ത്ര്യ സമരത്തിൽ പങ്കെടുക്കുന്നതിനായി വിദേശാധിപത്യത്തിനെതിരായ വികാരമല്ലാതെ മറ്റേതെങ്കിലും സങ്കുചിതചിന്താഗതിളുള്ളതായി കാണുന്നില്ല.  80-ആം വയസ്സിലാണ് അദ്ദേഹം പട നയിച്ചത്. 1857 ലെ സമരചരിത്രം അദ്ദേഹത്തെ നായകപദവിയിലാണ് കാണുന്നത്.  1777-ൽ ജനനം രേഖപ്പെടുത്തിയിട്ടുള്ള ഇദ്ദേഹത്തിന്റെ മരണം 1858 ഏപ്രിൽ 26-നായിരുന്നു.

വർഗ്ഗം:1777-ൽ ജനിച്ചവർ
വർഗ്ഗം: 1858-ൽ മരിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:ഏപ്രിൽ 23-ന് മരിച്ചവർ

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
പരമീസിയം

പീലികളാൽ (Cilia) ആവൃതമായ കോശഭിത്തിയോടുകൂടിയ ഏകകോശികൾക്ക് മാതൃകയായി സാധാരണ പഠിക്കാറുള്ള ഒരു കൂട്ടം ജീവികളാണ് ***പരമീസിയം***. ഇവയ്ക്ക് 50 മുതൽ 350 വരെ മൈക്രോമീറ്റർ നീളമുണ്ടാകും. ജലത്തിൽ ജീവിക്കുന്ന ഇവ, ശരീരത്തെ ആവരണം ചെയ്തിരിക്കുന്ന ലോലമായ പീലികളുടെ സഹായത്തോടെ, പുഴുക്കളുടെ മട്ടിൽ താളത്തിലുള്ള ചലനങ്ങളോടെ സഞ്ചരിക്കുന്നു. ആഴമുള്ള ഒരു വദനച്ചാൽ(oral groove) ഇവയുടെ ദഹനവ്യവസ്ഥയുടെ പ്രധാനഭാഗമാണ്. വദനച്ചാലിന്റെ ഉൾഭാഗവും പീലികളാൾ മൂടപ്പെട്ടിരിക്കുന്നു. ശരീരത്തിന് പുറത്തുള്ള പീലികളേക്കാൾ സങ്കീർണ്ണമാണ് ഈ പീലികൾ. ഭഷണത്തെ ദഹനവ്യവസ്ഥയിലേയ്ക്ക് വലിച്ചെടുക്കാൻ ‍ഇവ സഹായിക്കുന്നു. ബാക്ടീരിയങ്ങളും ഇതരലഘുകോശങ്ങളുമാണ് ഇവയുടെ മുഖ്യഭക്ഷണം. ദ്രവവ്യാപനനിയന്ത്രണത്തിനായി(osmo regulation) ഇവയുടെ കോശത്തിൽ ഒരു ജോഡി സങ്കോചരിക്തികൾ(contractile vacuoles) ഉണ്ട്. ചുറ്റുപാടുകളിൽ നിന്ന് ദ്രവവ്യാപനം വഴി കോശത്തിൽ പ്രവേശിക്കുന്ന ജലത്തെ ശേഖരിച്ച് ബഹിഷ്കരിക്കുകയാണ് ഈ രിക്തികകളുടെ ധർമ്മം. 

ഉപ്പില്ലാത്ത ജലാശയങ്ങളിൽ, പ്രത്യേകിച്ച് ചളിക്കുണ്ടുകളിലാണ് ഇവ കാണപ്പെടുന്നത്. എന്നാൽ അടുത്ത കാലത്ത്, സമുദ്രത്തിൽ ജീവിക്കുന്ന ചിലയിനങ്ങളും കണ്ടെത്തപ്പെട്ടിട്ടുണ്ട്.

## ഘടന

ദീർഘഗോളത്തോട് ഏതാണ്ട് അടുത്തുവരുന്ന  ആകൃതിയിൽ മുന്നറ്റം ഉരുണ്ടും പിൻഭാഗം കൂർത്തുമുള്ള ഘടനയാണ് പരമീസിയത്തിന്. ഉറപ്പും വഴക്കവും ചേർന്ന കോശകവചം (Pellicle) ഈ ജീവിയ്ക്ക് കൃത്യമായ ആകൃതി നൽകുന്നു. ചെരുപ്പിനെ അനുസ്മരിപ്പിക്കുന്ന ആകൃതി മൂലം പരമീസിയം "സ്ലിപ്പർ സൂക്ഷ്മജന്തു" (slipper animalcule) എന്നും അറിയപ്പെടുന്നു. കോശത്തിന്റെ പരിധികളിൽ, ഫ്ലജല്ലാകൾ എന്ന പേരിൽ, ചാട്ടവാർ പോലുള്ള തന്തുക്കൾ കാണാം. പാർശ്വഭാഗത്ത്, മുന്നറ്റത്തിനടുത്തു തുടങ്ങുന്ന വദനച്ചാൽ‍, മദ്ധ്യത്തിലുള്ള കോശവദനത്തിൽ എത്തിനിൽക്കുന്നു. പുറകിലത്തെ അറ്റത്തിനടുത്ത് വിസർജ്ജനസുഷിരം(anal pore) കാണപ്പെടുന്നു.

## ആഹാരം

ബാക്ടീരിയ, ആൽജി, യീസ്റ്റ് തുടങ്ങിയ സൂക്ഷ്മജീവികളാണ് പരമീസിയത്തിന്റെ ആഹാരം. വദനച്ചാലിൽ വന്നുചേരുന്ന ഭക്ഷണത്തെ പീലികൾ കുറേ വെള്ളത്തോടൊപ്പം കോശവദനത്തിലേയ്ക്ക് തള്ളിനീക്കുന്നു. കോശവദം കടന്നുപോകുന്ന ആഹാരം അന്നഗതിയിലെത്തുന്നു. അന്നഗതിയുടെ ചുവട്ടിൽ മതിയായ അളവ് ആഹാരം ശേഖരിക്കപ്പെടുമ്പോൾ ഒരു അന്നരിക്തിക(food vacuole) രൂപപ്പെടുന്നു. ഈ രിക്തിക കോശദ്രവത്തിലൂടെ ശരീരത്തിന്റെ പിൻഭാഗത്തോളം സഞ്ചരിക്കുന്നു. അതിനിടെ ഭക്ഷണത്തിന്മേൽ ദഹനരസങ്ങൾ പ്രവർത്തിക്കുകയും ദഹിച്ച ആഹാരത്തെ കോശദ്രവം ആഗിരണം ചെയ്യുകയും ചെയ്യുന്നതനുസരിച്ച് അന്നരിക്തിക സങ്കോചിക്കുന്നു. ഒടുവിൽ വിസർജ്ജന സുഷിരത്തിനടുത്തെത്തി രിക്തിക പൊട്ടി ദഹിക്കാത്ത ആഹാരംശങ്ങൾ ബഹിഷ്കരിക്കപ്പെടുന്നു.

## സഹജീവനം

പരമീസിയം ഔറേലിയ, ആന്തരിക സഹജീവികളായ(endosymbionts) ചിലയിനം ബാക്ടീരിയങ്ങളുമായി രസകരമായ ഒരുതരം സഹജീവനബന്ധം പുലർത്തുന്നു. പരമീസിയം ബർസേറിയ എന്നയിനം, സൂക്ലോറെല്ലാ എന്ന ഹരിത ആൽഗയുമായി പാരസ്പര്യസഹജീവനത്തിൽ(mutualistic symbiosis) ഏർപ്പെടുന്നു. പരമീസിയത്തിന്റെ കോശദ്രവത്തിൽ ജീവിക്കുന്ന സൂക്ലോറെല്ലാ, പരമീസിയത്തിന് ആവശ്യമായ പോഷണം നൽകുന്നു. പരമീസിയമാകട്ടെ സൂക്ലോറെല്ലായെ ചലനക്ഷമമാക്കുകയും അതിന് സം‌രക്ഷണം നൽകുകയും ചെയ്യുന്നു.

## 'വകതിരിവ്'

പരമീസിയങ്ങൾക്ക് പഠനക്ഷമതയുണ്ടോ എന്ന ചോദ്യം ഏറെ കൗതുകമുണർത്തുകയും ഒട്ടേറെ പരീക്ഷണങ്ങൾക്ക് വിഷയമാവുകയും ചെയ്തിട്ടുണ്ട്. ഈ വിഷയത്തിലെ പഠനങ്ങളൊന്നും കണിശമായ കണ്ടെത്തലുകളിൽ എത്തിച്ചേർന്നില്ല. വ്യത്യസ്ത വിദ്യുത്-വോൾട്ടേജുകളെ അടിസ്ഥാനമാക്കി അടുത്ത കാലത്തുനടന്ന ഒരു പഠനത്തിൽ, വിവിധങ്ങളായ പ്രകാശതീക്ഷ്ണതകളെ തിരിച്ചറിയാൻ പരമീസിയങ്ങൾക്ക് പരിശീലിക്കാനാകുമെന്ന് , കണ്ടെത്തിയതായി അവകാശവാദമുണ്ട്.

## അവലംബം



വർഗ്ഗം:പ്രോട്ടിസ്റ്റകൾ
കല്പന (വിവക്ഷകൾ)

*കൽ‌പന ചൗള - ബഹിരാ‍കാശ സഞ്ചാരം നടത്തിയ ആദ്യത്തെ ഇന്ത്യൻ വംശജ.
*കല്പന-1 - ഇന്ത്യ വിക്ഷേപിച്ച മെറ്റ്സാറ്റ്-1 എന്ന ഉപഗ്രഹം.
*കൽപ്പന - ചലച്ചിത്രനടി
*കല്പന - ആജ്ഞ
നം‌പൈ

പൈത്തൺ പ്രോഗ്രാമിങ്ങ് ഭാഷയ്ക്കായുള്ള ഒരു എക്സ്റ്റൻഷൻ ആണ്‌ **നം‌പൈ** (NumPy) . വളരെ വലിയ ബഹുമാന അറേകൾ, മട്രിക്സുകൾ എന്നിയവയെ ഇത് പിന്തുണക്കുന്നു, ഈ അറേകളെ ഉപയോഗപ്പെടുത്തുന്ന ഉന്നതതല ഗണിത ഫങ്ങ്ഷനുകളുടെ വലിയ സഞ്ചയം ഇതിലുണ്ട്. നം‌പൈയുടെ മുൻഗാമിയായ ന്യൂമെറിക്കിന്‌ (Numeric) തുടക്കം കുറിച്ചത് ജിം ഹ്യുഗുനിൻ ആണ്‌. ഓപ്പൺ സോഴ്സാണ്‌ നം‌പൈ.

## പ്രചോദനം
ഒരു ഇന്റർപ്രിറ്റഡ് ഭാഷയായാണ്‌ പൈത്തൺ പ്രത്യക്ഷവൽക്കരിപ്പെട്ടിരിക്കുന്നത് അതിനാൽ തന്നെ ഗണിത അൽഗോരിതങ്ങൾ സി പോലെയുള്ള കമ്പൈൽ ചെയ്യപ്പെടുന്ന ഭാഷകളിലേതിനേക്കാൾ കുറഞ്ഞ വേഗതയിലാണ്‌ പ്രവർത്തിക്കുക. ബഹുമാന അറേകളും അവയെ ഉപയോഗപ്പെടുത്തുന്ന രീതിയിലുള്ള വളരെയധികം ഫങ്ഷനുകളും ഉപയോഗിച്ചാണ്‌ നം‌പൈ ഈ കുറവിനെ പരിഹരിക്കുന്നത്. അതിനാൽ തന്നെ ഏത് അൽഗോരിതവും അറേകൾ, മട്രിക്സുകൾ എന്നിവയെ ഉപയോഗപ്പെടുത്തിയുള്ള ക്രിയകളുപയോഗിച്ച് പ്രാവർത്തികമാക്കുവാൻ സാധിക്കുന്നതാണ്‌, ഇത് സി യിലേതിന്‌ സമാനമായ വേഗത കൈവരിക്കുവാൻ സഹായിക്കുന്നു.

## ഉദാഹരണം
നം‌പൈ ഉപയോഗിച്ച് അറേകളിൽ ആവശ്യനുസരണം മാറ്റം വരുത്തുന്നതിന്റേയും  മാത്ത്പ്ലൊട്ട്‌ലിബ് (Matplotlib) ഉപയോഗിച്ച് അവയെ ഗ്രാഫായി വരക്കുന്നതിന്റെയും ഒരു ചെറിയ ഉദാഹരണം.


```python
>>> x = linspace(0, 2*pi, 100)
>>> y = sin(x)
>>> plot(x, y) # call Matplotlib plotting function
>>> show()
```


## അവലംബം

## പുറം കണ്ണികൾ
* NumPy website 
* NumPy Project Homepage 
:* History of NumPy 
:* Introduction to array objects in NumPy 
:* NumPy Example List 
* ''Guide to NumPy''
* Matplotlib, a plotting package based on NumPy

വർഗ്ഗം:സ്വതന്ത്ര ഗണിത സോഫ്റ്റ്‌വെയറുകൾ
അലക്സാണ്ട്രിയ അന്താരാഷ്ട്ര വിമാനത്താവളം

ഈജിപ്തിലെ അലക്സാണ്ട്രിയയിൽ സ്ഥിതി ചെയ്യുന്ന ഒരു പൊതുമേഖലാവിമാനത്താവളമാണ് **അലക്സാണ്ട്രിയ അന്താരാഷ്ട്ര വിമാനത്താവളം**. ഈജിപ്ത് എയറാണ് വിമാനത്താവളത്തിലെ വലിയ എയർലൈൻ. 2008-ലെ കണക്കനുസരിച്ച് 1,162,987 യാത്രക്കാർ ഇതുവഴി കടന്നുപോയിട്ടുണ്ട്. 

2010 മാർച്ചോടുകൂടി ഈ വിമാനത്താവളം അടച്ചുപൂട്ടുവാനും, എല്ലാ വ്യോമഗതാഗതവും ബോർഗ് എൽ അറബ് വിമാനത്താവളത്തിലേക്ക് നൽകാനും തീരുമാനമായിട്ടുണ്ട്.

## റൺവേകൾ
വിമാനത്താവളത്തിൽ രണ്ട് റൺവേകൾ ഉണ്ട്.
* റൺവേ 04/22: 2,201 x 45 m (7,221 x 148 ft), ഉപരിതലം: അസ്ഫാൾട്ട്
* റൺവേ 18/36: 1,801 x 30 m (5,909 x 98 ft), ഉപരിതലം: അസ്ഫാൾട്ട്
## എയർലൈനുകൾ

## അവലംബം


## പുറം കണ്ണികൾ
* 
*
കെയ്റോ അന്താരാഷ്ട്ര വിമാനത്താവളം

ഈജിപ്തിലെ പൊതുമേഖലാ വിമാനത്താവളമാണ് **കെയ്റോ അന്താരാഷ്ട്ര വിമാനത്താവളം**. ഈജിപ്തിലെ ഏറ്റവും തിരക്കേറിയ വിമാനത്താവളങ്ങളിലൊന്നാണ് ഇത്. കെയ്റോ നഗരത്തിൻറെ വടക്ക്-കിഴക്കായി നഗരത്തിലെ വാണിജ്യ മേഖലയിൽ നിന്ന് 15 കിലോ മീറ്റർ അകലെയാണ് ഇത് സ്ഥിതി ചെയ്യുന്നത്. ദക്ഷിണാഫ്രിക്കയിലെ ഒ.ആർ. ടാംബോ അന്താരാഷ്ട്ര വിമാനത്താവളം കഴിഞ്ഞാൽ ആഫ്രിക്കയിലെ തിരക്കേറിയ വിമാനത്താവളമാണ് കെയ്റോ അന്താരാഷ്ട്ര വിമാനത്താവളം.
## ചരിത്രം
രണ്ടാം ലോകമഹായുദ്ധസമയത്ത്, അമേരിക്കൻ വ്യോമസേന സഖ്യകക്ഷി സേനക്ക് വേണ്ടി ബെൻ ഫീൽഡ് വ്യോമത്താവളം നിർമ്മിക്കുകയുണ്ടായി. 5 കിലോമീറ്റർ (3.1 മൈൽ) അകലെ നിലവിലുണ്ടായിരുന്ന അൽമാസ വിമാനത്താവളം ഏറ്റെടുക്കുന്നതിനു പകരമാണ് ഈ താവളം നിർമ്മിച്ചത്.  അമേരിക്കൻ വ്യോമസേന ഘടകമായിരുന്ന എയർപോർട്ട് ട്രാൻസ്‌പോർട് കമാൻഡ് യൂണിറ്റിന്റെ പ്രധാന യാത്ര-ചരക്ക് മാർഗ്ഗം ആയിരുന്നു ബെൻ ഫീൽഡ് വ്യോമത്താവളം. ഇത് വഴി പ്രധാനമായും ബെംഗാസി, അൾജീയേർസ്, ഡാകാർ എന്നിവടങ്ങളിലോട്ട് വ്യോമഗതാഗതം ഉണ്ടായിരുന്നു.

രണ്ടാം ലോകമഹായുദ്ധത്തിന്റെ അവസാനത്തിൽ അമേരിക്കൻ സൈന്യം താവളം വിട്ടപ്പോൾ, സിവിൽ ഏവിയേഷൻ അതോറിറ്റി ഈ സൗകര്യം ഏറ്റെടുത്ത് അന്താരാഷ്ട്ര വ്യോമ ഗതാഗതത്തിനായി ഉപയോഗിക്കാൻ തുടങ്ങി. 1963-ൽ കെയ്‌റോ അന്താരാഷ്ട്ര വിമാനത്താവളം പഴയ ഹെലിയോപോളിസ് വിമാനത്താവളത്തെ മാറ്റിസ്ഥാപിച്ചു, അത് കെയ്‌റോയുടെ കിഴക്ക് ഹൈക്ക്-സ്റ്റെപ്പ് ഏരിയയിൽ സ്ഥിതി ചെയ്തിരുന്നു.

കെയ്‌റോ എയർപോർട്ട് കമ്പനി, ഈജിപ്ഷ്യൻ എയർപോർട്ട് കമ്പനി, നാഷണൽ എയർ നാവിഗേഷൻ സർവീസസ്, ഏവിയേഷൻ ഇൻഫർമേഷൻ ടെക്നോളജി, കെയ്‌റോ എയർപോർട്ട് അതോറിറ്റി എന്നിവ നിയന്ത്രിക്കുന്ന ഈജിപ്ഷ്യൻ ഹോൾഡിംഗ് കമ്പനി ഫോർ എയർപോർട്ടുകൾ, എയർ നാവിഗേഷൻ എന്നിവയാണ് വിമാനത്താവളം നിയന്ത്രിക്കുന്നത്. 2004 ൽ, എട്ടുവർഷത്തേക്ക് വിമാനത്താവളം പ്രവർത്തിപ്പിക്കാനുള്ള മാനേജ്മെൻറ് കരാർ ഫ്രാപോർട്ട് എജി നേടി, ഒരു വർഷത്തെ ഇൻക്രിമെന്റിൽ രണ്ടുതവണ കരാർ നീട്ടാനുള്ള ഓപ്ഷനുകൾ.

എസി‌ഇ മോഹറം ബഖൂമാണ് സ്ട്രക്ചറൽ ഡിസൈനറും നിർമ്മാണ മേൽനോട്ട സ്ഥാപനവും.

## ടെർമിനലുകൾ
### ഒന്നാം ടെർമിനൽ
സ്വകാര്യവും വാണിജ്യേതരവുമായ എയർക്രാഫ്റ്റ് സേവനങ്ങളും ഈ ടെർമിനലിൽ ലഭ്യമാണ്. ഒന്നാം ടെർമിനൽ ഓൾഡ് എയർപോർട്ട് എന്നാണ് പൊതുവേ അറിയപ്പെടുന്നത്. വിവിധ മദ്ധ്യ-കിഴക്കൻ എയർലൈനുകളും ഈ ടെർമിനൽ ഉപയോഗിക്കുന്നു. ആകെ മൊത്തം 12 ഗേറ്റുകളാണ് ഇവിടെയുള്ളത്.
### രണ്ടാം ടെർമിനൽ
1986-ലാണ് ടെർമിനൽ ഉദ്ഘാടനം ചെയ്യപ്പെട്ടത്. പേർഷ്യൻ ഗൾഫ് മേഖലയിൽ നിന്നും യൂറോപ്പിൽ നിന്നുമുള്ള എയർലൈനുകളാണ് ഇവിടെ വരുന്നത്.

## References



വർഗ്ഗം:ഈജിപ്തിലെ വിമാനത്താവളങ്ങൾ
വിദൂരസംവേദനം

[thumb|right|upright| [Synthetic aperture radar|സിന്തറ്റിക് അപർച്ചർ റഡാർ എടുത്ത ഡെത്ത് വാലിയുടെ ചിത്രം.]]

ഒരു വസ്തുവിനെയോ സംഭവത്തെയോകുറിച്ചുള്ള വിവരങ്ങൾ, ആ വസ്തു/സംഭവവുമായി പ്രത്യക്ഷബന്ധമില്ലാതെ ശേഖരിക്കുന്ന ശാസ്ത്രശാഖയാണ് **വിദൂരസംവേദനം** എന്ന് അറിയപ്പെടുന്നത്. പ്രായോഗികമായി, കൃത്രിമ ഉപഗ്രഹങ്ങളിൽ ഘടിപ്പിച്ചിട്ടുള്ള കാമറകൾ, വിമാനങ്ങളിൽ ഘടിപ്പിച്ച കാമറകൾ, മറ്റ് സംവേദഗങ്ങൾ തുടങ്ങിയ സങ്കേതങ്ങളുപോയിച്ച് വിവര ശേഖരണം നടത്തുന്നതിനെയാണ് **വിദൂരസംവേദനം** എന്ന് വിളിക്കുന്നത്.

## സെൻസറുകൾ
 സെൻസറുകൾ പ്രവർത്തിക്കുന്ന രീതിക്കനുസരിച്ച് ഇതിനെ പ്രധാനമായും രണ്ടായി തരം തിരിക്കാം. പാസീവ് റിമോട്ട് സെൻസിംഗും ആക്ടീവ് റിമോട്ട് സെൻസിംഗും. ഒരു വസ്തുവോ അതിന്റെ ചുറ്റുപാടുമോ പുറപ്പെടുവിക്കുന്നതോ പ്രതിഫലിപ്പിക്കുന്നതോ ആയ റേഡിയേഷനുകളെ അടിസ്ഥാനപ്പെടുത്തി പ്രവർത്തിക്കുന്ന സംവിധാനമാണ് പാസീവ് റിമോട്ട് സെൻസിംഗ്. ഇവിടെ സെൻസർ പ്രത്യേക റേഡിയേഷനുകളൊന്നും നിർമ്മിക്കുന്നില്ല. എന്നാൽ ആക്ടീവ് റിമോട്ട് സെൻസിംഗിൽ, സെൻസർ പ്രത്യേക റേഡിയേഷൻ പുറപ്പെടുവിക്കുന്നു. ഇതിന്റെ പ്രതിഫലനം ശേഖരിച്ച് അതിൽ വന്നിരിക്കുന്ന വ്യതിയാനത്തിന്റെയോ, അത് തിരിച്ചെത്താനെടുത്ത സമയത്തിന്റെയോ അടിസ്ഥാനത്തിലാണ് ഇത് വിവരങ്ങളെ ശേഖരിക്കുന്നത്.

## വിവിധ തര
പ്ലാറ്റ്ഫോമിനെ അടിസ്ഥാനമാക്കി വിദൂര സംവേദനത്തെ മൂന്നായി തിരിക്കുന്നു. 
#**ഭൂതലഛായാഗ്രഹണം** (Terrestrial Photography)           : ഭൂപ്രതലത്തിൽ നിന്നോ അതിലെ ഉയർന്ന തലങ്ങളിൽ നിന്നോ ഭൗമോപരിതലത്തിലെ ചിത്രങ്ങൾ എടുക്കുന്നതാണ് ഭൂതലഛായാഗ്രഹണം.
#**ആകാശീയ വിദൂര സംവേദനം** (Aerial Remote Sensing)  : വിമാനങ്ങളിൽ ഉറപ്പിച്ചിട്ടുള്ള ക്യാമറകളുടെ സഹായത്താൽ ആകാശത്തു നിന്ന് ഭൂപ്രതലത്തിന്റെ ചിത്രങ്ങൾ തുടർച്ചയായി എടുക്കുന്ന പ്രക്രിയ. വിസ്തൃതി കുറഞ്ഞ പ്രദേശങ്ങളുടെ വിവരശേഖരണത്തിന് ആകാശ സർവ്വേയാണ് ഉപയോഗിക്കാറ്.
#**ഉപഗ്രഹ വിദൂര സംവേദനം** (Satellite Remote Sensing)   :
## അവലംബം

വർഗ്ഗം:ഭൗതികശാസ്ത്രം
അൽ-റാസി

പേർഷ്യക്കാരനായ ഒരു ആൽക്കെമിസ്റ്റും, രസതന്ത്രജ്ഞനും, ഭിഷഗ്വരനും, തത്ത്വചിന്തകനും, പണ്ഡിതനുമായിരുന്നു‌ **അബൂബക്കർ മുഹമ്മദ് ഇബ്നു സകരിയ്യ റാസി** (സകരിയ്യ റാസി, പേർഷ്യൻ  زكريای رازی) (865 ഓഗസ്റ്റ് 26, റായ്യ് - 925, റായ്യ്). ലത്തീനിൽ റാസെസ് അല്ലെങ്കിൽ റാസിസ് എന്നും അറിയപ്പെടുന്നു. ഒരു ബഹുശാസ്ത്ര പ്രതിഭയായി ഇദ്ദേഹം  കണക്കാക്കപ്പെടുന്നു, ഇസ്‌ലാമിക ഭിഷഗ്വരിലെ വലിയ പ്രതിഭകളിലൊരാളായും എഴുത്തുകാരൻ എന്ന നിലയിൽ നൈപുണ്യമുള്ള വ്യക്തിയായും കരുതപ്പെടുന്നു.

വൈദ്യം, ആൽക്കെമി, സംഗീതം, തത്ത്വചിന്ത എന്നീ മേഖലകളിലെ അടിസ്ഥാനപരമായ പല കാര്യങ്ങളും അദ്ദേഹം സംഭാവന ചെയ്തിട്ടുണ്ട്. ശാസ്ത്രത്തിന്റെ വ്യത്യസ്ത മേഖലകളിലായി ഇരുനൂറിൽ കൂടുതൽ ഗ്രന്ഥങ്ങളും ലേഖനങ്ങളും അദ്ദേഹം രചിച്ചതായി രേഖപ്പെടുത്തപ്പെട്ടിരിക്കുന്നു. പേർഷ്യൻ, ഗ്രീക്ക്, ഇന്ത്യൻ തുടങ്ങിയ വൈദ്യങ്ങളിൽ നല്ല അറിവുണ്ടായിരുന്ന ഇദ്ദേഹം സ്വന്തം നിരീക്ഷണങ്ങളും കണ്ടുപിടിത്തങ്ങളും വഴി വൈദ്യശാസ്ത്രത്തിന്‌ ഏതാനും സംഭാവനകളും നൽകിയിട്ടുണ്ട്.

സംഗീതം, ഗണിതം, ദാർശനികത, തത്ത്വമീമാംസ എന്നിവയിൽ നല്ല വിദ്യാഭ്യാസമുണ്ടായിരുന്ന ഇദ്ദേഹം തന്റെ പ്രവർത്തനമണ്ഡലമായി തിരഞ്ഞെടുത്തത് വൈദ്യമേഖലയെ ആയിരുന്നു. പരീക്ഷണ വൈദ്യത്തിന്റെ ആദ്യകാല ഉപജ്ഞാതാവായിരുന്ന ഇദ്ദേഹം, ബാലചികിൽസയുടെ (Pediatrics) പിതാവായും കരുതപ്പെടുന്നു. നാഡീശാസ്ത്രക്രിയയ്ക്കും, നേത്രചികിൽസയ്ക്കും തുടക്കം കുറിച്ചവരിൽപ്പെട്ട വ്യക്തിയുമായിരുന്നു.

## അവലംബം

വർഗ്ഗം:രസതന്ത്രജ്ഞർ
വർഗ്ഗം:തത്ത്വചിന്തകർ
ജയിംസ് ഏൾ റേ

അമേരിക്കൻ ഐക്യനാടുകളിലെ കറുത്തവർഗ്ഗക്കാരുടെ അവകാശങ്ങൾക്കുവേണ്ടി പ്രവർത്തിച്ച മാർട്ടിൻ ലൂഥർ കിംഗിന്റെ ഘാതകനാണ് **ജയിംസ് ഏൾ ‌റേ**. 1968 ൽ മെംഫിസിൽ വെച്ചാണ് കിംഗിനു വെടിയേറ്റത്. ഘാതകനായ ജയിംസ് എൾ‌റേ, ഒരു തടവുപുള്ളിയായിരുന്നു. 1967 ൽ തടവുചാടി രക്ഷപെട്ട ജയിംസ് റേ മെഫിസിൽ സ്വന്തം മുറിയുടെ ബാൽക്കണിയിൽ നിൽക്കുകയായിരുന്ന കിംഗിനെ വെടിവെച്ചു വീഴ്ത്തുകയായിരുന്നു. തുടർന്ന് ലണ്ടനിലേക്ക് ഒളിച്ചു കടന്ന ഇയാൾ ബ്രസൽ‌സിലേക്ക് ഒളിച്ചുകടക്കാൻ ശ്രമിക്കുമ്പോൾ പിടിക്കപ്പെടുകയാണുണ്ടായത്. കുറ്റസമ്മതം നടത്തിയ ഇയാൾക്ക് 99 വർഷത്തെ തടവാണ് ശിക്ഷ വിധിക്കപ്പെട്ടത്.

## അവലംബം
* മാതൃഭൂമി ഹരിശ്രീ 2008 ജനുവരി 19

വർഗ്ഗം:1928-ൽ ജനിച്ചവർ
വർഗ്ഗം: 1998-ൽ മരിച്ചവർ
വർഗ്ഗം:മാർച്ച് 10-ന് ജനിച്ചവർ
വർഗ്ഗം:ഏപ്രിൽ 23-ന് മരിച്ചവർ

വർഗ്ഗം:പ്രമുഖരെ വധിച്ചവർ
മൂലധനം (ഗ്രന്ഥം)

കമ്യൂണിസത്തിന്റെ അടിസ്ഥാനമായ സാമ്പത്തിക തത്ത്വങ്ങൾ എഴുതപ്പെട്ടിട്ടുള്ള ഗ്രന്ഥമാണ് **മൂലധനം** (ദസ് ക്യാപ്പിറ്റൽ). കാൾ മാക്സ്, ഫ്രെഡറിക് ഏംഗൽസ് എന്നിവർ ചേർന്നാണ് ഈ ഗ്രന്ഥം രചിച്ചത്. സാമ്പത്തികരാഷ്ട്രീയത്തെ വളരെ വിശദമായി പരിശോധിക്കുന്ന ഒരു ഗ്രന്ഥമാണിത്. കാൾ മാക്സ് ആണ് ഇതിന്റെ രചന പ്രധാനമായും നിർവഹിച്ചത്. ഏംഗൽസ് ഇതിനാവശ്യമായ തിരുത്തലുകൾ നടത്തി.

മുതലാളിത്തത്തിനോടുള്ള ശക്തമായ വിമർശനമാണ് ഈ ഗ്രന്ഥം. 1867-ൽ ആണ് ഇതിന്റെ ആദ്യ വാല്യം പുറത്തിറക്കിയത്.

## പ്രതിപാദ്യം
കാൾ മാക്സിന്റെ കാഴ്ചപ്പാടിൽ, മുതലാളിത്ത വ്യവസ്ഥിതിയിൽ ഉണ്ടാക്കപ്പെടുന്ന ലാഭം എന്നത് അടിസ്ഥാനപരമായി കൂലി കൊടുക്കാത്ത തൊഴിലിൽ നിന്നുമാണ് ഉണ്ടാക്കുന്നത്. തൊഴിലാളികളെ ചൂഷണം ചെയ്യുക എന്നത് മുതലാളിത്ത വ്യവസ്ഥിയുടെ അടിസ്ഥാനരീതിയാണെന്നും കാൾമാക്സ് ചൂണ്ടിക്കാണിക്കുന്നു. അതുവരെ കരുതപ്പെട്ടിരുന്നതുപോലെ, ഒരു സാധനം അതിന്റെ യഥാർഥവിലയേക്കാൾ കൂടിയ വിലയ്ക്ക് വിറ്റല്ല ലാഭം സൃഷ്ടിക്കപ്പെടുന്നതെന്നും, ഒരു സാധനം അതിന്റെ യഥാർഥ വിലയ്ക്ക് വിറ്റ്, അത് നിർമ്മിച്ച തൊഴിലാളികളുടെ മിച്ച അദ്ധ്വാനം ചൂഷണം ചെയ്താണ് ലാഭം സൃഷ്ടിക്കുന്നതെന്നുമാണ് ഈ ഗ്രന്ഥത്തിന്റെ പ്രധാന പ്രതിപാദ്യം. മുതലാളി വാങ്ങുന്നത് തൊഴിലാളിയുടെ അദ്ധ്വാനശക്തിയാണ്. അതായത് അദ്ധ്വാനിക്കാനുള്ള ശേഷി. അത് പുനരുല്പാദിപ്പിക്കാൻ ആവശ്യമായ അദ്ധ്വാനമാണ് അവശ്യ അദ്ധ്വാനം. ഇതിനു വേണ്ട സമയത്തിലും അധികം തൊഴിലാളി പണിയെടുക്കണം. കാരണം ഒരു ദിവസത്തേക്കാണ് കൂലി. ഇങ്ങനെ അധികമായി അദ്ധ്വാനിക്കുന്നതിനെയാണ് മിച്ച അദ്ധ്വാനം എന്ന് മാർക്സ് വിശേഷിപ്പിച്ചത്. മിച്ച അദ്ധ്വാനം വഴി സൃഷ്ടിക്കപ്പെടുന്ന മൂല്യമാണ് മിച്ചമൂല്യം. അതാണ് മുതലാളിത്ത ലാഭത്തിന്റെ ഉറവിടം. 

ഇത് വിശദീകരിക്കുവാനായി മുതലാളിത്ത വ്യവസ്ഥയുടെ ചലനതത്വം കാൾമാക്സ് ഈ ഗ്രന്ഥത്തിൽ വിശദീകരിക്കുന്നു. മൂലധനത്തിന്റെ ചലനങ്ങൾ, കൂലിവേലയുടെ വളർച്ച, തൊഴിലിടങ്ങളിലുണ്ടാവുന്ന മാറ്റങ്ങൾ, സമ്പത്തിന്റെ കേന്ദ്രീകരണം, വിപണിയിലെ മത്സരങ്ങൾ, ബാങ്കിംഗ് സംവിധാനം, ലാഭശതമാനം കുറയാനുള്ള പ്രവണത എന്നിവയെല്ലാം ഈ ഗ്രന്ഥത്തിൽ വിശദമായി ചർച്ചചെയ്യുന്നു.

വർഗ്ഗം:കമ്മ്യൂണിസം
വർഗ്ഗം:രാഷ്ട്രീയഗ്രന്ഥങ്ങൾ
വർഗ്ഗം:സാഹിത്യം
സംസ്കാരം (നോവൽ)

യു.ആർ. അനന്തമൂർത്തി രചിച്ച പ്രശസ്തമായ ഒരു നോവലാണ് **സംസ്കാരം**. കന്നഡ ഭാഷയിലാണ് ഇതിന്റെ മൂലകൃതി രചിക്കപ്പെട്ടിട്ടുള്ളത്. ഇംഗ്ലീഷ്, മലയാളം തുടങ്ങി നിരവധി ഭാഷകളിലേക്ക് ഈ കൃതി തർജ്ജമചെയ്യപ്പെട്ടിട്ടുണ്ട്. നോവലിനെ ആധാരമാക്കി, കന്നഡ ഭാഷയിൽ, ഇതേ പേരിൽത്തന്നെ ഒരു ചലച്ചിത്രവും പുറത്തിറങ്ങിയിട്ടുണ്ട്.

## പ്രതിപാദ്യം
ഒരു അഗ്രഹാരത്തെ ചുറ്റിപ്പറ്റിയാണ് ഈ കഥ വികസിക്കുന്നത്. ബ്രാഹ്മണസമൂഹത്തിൽ നിലവിലുണ്ടായിരുന്ന നിരവധി ആചാരങ്ങളെയും അതിന്റെ അർത്ഥ-അനർഥങ്ങളെയും ഈ കൃതിയിൽ പ്രതിപാദിക്കുന്നു.
ഹരി നദി

[right|thumb|250ബിന്ദു|ഹരി നദി - [ഹെറാത്ത്|ഹെറാത്തിൽ നിന്നുള്ള ദൃശ്യം]]
മദ്ധ്യ അഫ്ഗാനിസ്താനിലെ പർവതങ്ങളിൽ നിന്നുത്ഭവിച്ച് തുർക്ക്മെനിസ്താനിലേക്കൊഴുകി കാറ-കും മരുഭൂമിയിൽ അപ്രത്യക്ഷമാകുന്ന ഒരു നദിയാണ് **ഹരി** അഥവാ **ഹരി റുദ്**. ഇതിന് 1100 കി.മീ. നീളമുണ്ട്. ഹിന്ദുക്കുഷ് പർവതനിരയുടെ ഭാഗമായ ബാബ പർവതനിരയാണ്‌ (കുഹ്-ഇ ബാബ) ഹരിയുടെ ഉത്ഭവകേന്ദ്രം. ഫലഭൂയിഷ്ഠതയ്ക്ക് പേരുകേട്ട ഹെറാത്ത് താഴ്വരയെ നനയ്ക്കുന്നത് ഹരി നദിയാണ്‌. ഹെറാത്തിലേക്കെത്താൻ തെക്കോട്ടൊഴുകുന്ന നദി പിന്നെ പടിഞ്ഞാറോട്ടാണൊഴുകുന്നത്. ഈ നദി, ചിലയിടത്ത് അഫ്ഗാൻ-ഇറാൻ അതിർത്തിയാവുന്നു. 

വർഗ്ഗം:അഫ്ഗാനിസ്താനിലെ നദികൾ
വർഗ്ഗം:തുർക്‌മെനിസ്ഥാനിലെ നദികൾ
വർഗ്ഗം:ഏഷ്യയിലെ അന്താരാഷ്ട്രനദികൾ
വർഗ്ഗം:ഇറാനിലെ നദികൾ
വർഗ്ഗം:അഫ്ഗാനിസ്താന്റെ ചരിത്രം
വർഗ്ഗം:അഫ്ഗാനിസ്ഥാൻ-ഇറാൻ അതിർത്തി
വർഗ്ഗം:ഇറാൻ-തുർക്‌മെനിസ്ഥാൻ അതിർത്തി
നെക്സസ് വൺ

ആൻഡ്രോയിഡ് ഓപ്പറേറ്റിംഗ് സിസ്റ്റം അടിസ്ഥാനമാക്കി ഗൂഗിൾ പുറത്തിറക്കുന്ന ഒരു സ്മാർട്ട് ഫോൺ ആണ്‌ **നെക്സസ് വൺ**. ഗൂഗിളിനു വേണ്ടി എച്ച്.ടി.സി. കോർപ്പറേഷൻ നിർമ്മിക്കുന്ന ഈ സ്മാർട്ട് ഫോൺ 2010 ജനുവരി 5 മുതൽ ലഭ്യമായിത്തുടങ്ങി.ഒപ്പം വോയ്‌സ് ടെക്‌സ്‌റ്റിലേക്ക് ട്രാൻസ്‌ക്രൈബ് ചെയ്യാനുള്ള കഴിവ്, ഡൈനാമിക് നോയ്‌സ് സപ്‌പ്രഷനുള്ള ഒരു അധിക മൈക്രോഫോൺ, ഡ്രൈവറുകളിലേക്ക് വോയ്‌സ് ഗൈഡഡ് ടേൺ-ബൈ-ടേൺ നാവിഗേഷൻ എന്നീ ഫീച്ചറുകൾ ലഭ്യമാണ്.

സിം അൺലോക്ക് ചെയ്താണ് ഉപകരണം വിറ്റത്, ഒന്നിലധികം നെറ്റ്‌വർക്ക് പ്രൊവഡറമാരെ ആശ്രയിക്കാൻ സാധിക്കും. 2010 ജൂലൈയിൽ ഓൺലൈൻ സ്റ്റോർ അടയ്ക്കുന്നതിന് മുമ്പ്, യുണൈറ്റഡ് സ്റ്റേറ്റ്സിൽ ഫോണിന്റെ ടി-മൊബൈൽ (T-Mobile US), എടി & ടി(AT&T) പതിപ്പുകൾ ഗൂഗിൾ ഓൺലൈനായി വാഗ്ദാനം ചെയ്തു. വോഡാഫോൺ (യൂറോപ്യൻ) നെറ്റ്‌വർക്കുകളിൽ ഉപയോഗിക്കുന്നതിനുള്ള ഒരു പതിപ്പ് 2010 ഏപ്രിൽ 26-ന് പ്രഖ്യാപിച്ചു, ഇത് യുണൈറ്റഡ് കിംഗ്ഡത്തിൽ നാല് ദിവസങ്ങൾക്ക് ശേഷം ലഭ്യമാണ്. 2010 മാർച്ച് 16-ന്, നെക്സസ്സ് വൺ ഗൂഗിൾ വെബ് സ്റ്റോറിൽ (പ്ലേ സ്റ്റോർ) കാനഡയിൽ വിൽപ്പനയ്‌ക്ക് ലഭ്യമായി. 2010 മെയ് മാസത്തിൽ, ലോകമെമ്പാടുമുള്ള പങ്കാളികൾ വഴി ഫോൺ വിതരണം ചെയ്യാനുള്ള ഉദ്ദേശ്യത്തോടെ, വെബ് സ്റ്റോർ അടച്ചുപൂട്ടുന്നതായി ഗൂഗിൾ പ്രഖ്യാപിച്ചു.

## അവലംബം


വർഗ്ഗം:ഗൂഗിൾ
വർഗ്ഗം:സ്മാർട്ട് ഫോണുകൾ
ഇലങ്കം

പ്രാചീനകാലത്ത് കേരളത്തിൽ നിലനിന്നിരുന്ന ആയുധാഭ്യാസക്കളരികളാണ് ഇലങ്കങ്ങൾ. മുപ്പത്താറടി, നാല്പത്തീരടി, അമ്പത്തീരടി എന്നീ വ്യത്യസ്ത വലിപ്പത്തിലുള്ള ഇലങ്കങ്ങൾ നിലനിന്നിരുന്നതായി പ്രാചീന രേഖകളിൽ കാണാം. ഇന്ന് ചില ദേവീക്ഷേത്രങ്ങളുടെയും സ്ഥലങ്ങളുടെയും പേരുകളിലൂടെയാണ് ഇലങ്കങ്ങൾ അറിയപ്പെടുന്നത്.

## ചരിത്രം
കേരളം വാണിരുന്ന ആദിചേരന്മാരുടെ യുദ്ധദേവതയും കുലദേവതയുമായിരുന്നു കൊറ്റവൈ (കൊറ്റം=ഭരണം; അവൈ=അമ്മ). ആയുധമെടുക്കുന്നതും അങ്കത്തിനിറങ്ങുന്നതുമെല്ലാം കൊറ്റവൈയുടെ മുമ്പിൽനിന്നായിരിക്കാണമെന്ന് അക്കാലത്ത് നിർബന്ധമുണ്ടായിരുന്നു. യുദ്ധം ജയിച്ചുവന്നാൽ കൊറ്റവൈയുടെ മുൻപിൽ തുണങ്കെക്കൂത്ത് ആടുന്നത് ഒരു ആചാരമായി തുടർന്നിരുന്നു. പതിനെട്ടാം നൂറ്റാണ്ടിന്റെ തുടക്കംവരെ ശക്തമായ ഒരു കോഡീകൃത സൈന്യമില്ലാതിരുന്ന കേരളത്തിൽ, നാട്ടുമാടമ്പിമാരുടെ കളരിത്തറകളിലെ അഭ്യാസികളായിരുന്നു യുദ്ധകാലത്ത് രാജാവിനെ സഹായിച്ചിരുന്നത്. ഇത്തരം കളരിയുടമകളും കളരിഗുരുക്കന്മാരും കുറുപ്പ്, പണിക്കർ തുടങ്ങിയ സ്ഥാനപ്പേരുകളിൽ അറിയപ്പെട്ടിരുന്നു. ഈ നാട്ടുകളരികളിൽ, കൊറ്റവൈയെ ആര്യവൽക്കരിച്ച് ദേവിയായി പ്രതിഷ്ഠിക്കുകയും യുദ്ധദേവതയായി ആരാധിക്കുകയും ചെയ്തു. രാജകീയ പട്ടാളം നിലവിൽ വന്നതോടെ ആയുധക്കളരികൾ അപ്രസക്തമാകുകയും കളരിദേവത മാത്രം ഇലങ്കങ്ങളിലവശേഷിക്കുകയും ചെയ്തു. ക്രമേണ ഇലങ്കത്തിന്‌ അർത്ഥപരിണാമം സംഭവിച്ച് ദേവീക്ഷേത്രം എന്നായി മാറുകയും ചെയ്തു. എന്നാൽ, ക്ഷേത്രവും കളരിയും അന്യം നിന്ന ചില സ്ഥലങ്ങളുടെ പേരുകളിലും ഇലങ്കം എന്ന വാക്ക് നിലനിൽക്കുന്നുണ്ട്.

ഇരാലൈ എന്നാൽ കലമാൻ എന്നാണർഥം. തലയും ശിരസും ഉത്തമാംഗങ്ങളാണ്. കലമാനിന്റെ ശിരസാണ്  ഇരാലൈ അംഗം. മകയിരം നക്ഷത്രത്തെ കുറിക്കുന്നു. തെക്കൻ തിരുവിതാംകൂറിലെ തെക്കതുകളിൽ കലമാൻ കൊമ്പു വച്ചുള്ള ആരാധന വളരെ പ്രബലമായുണ്ട്. കലമാൻ ദുർഗയുടെ വാഹനമാണ്.മേടപ്പത്തിന് ആദ്യത്തെ ചാൽ ഉഴുന്നതിന്  പുറപ്പെടുന്നത് കലമാനിൽ ആരൂഢയായിട്ടാണ്.നോക്കുക. വി. ശങ്കരൻ നായർ, "നെല്ല്- പൗരാണിക കേരളത്തിൽ കേരള സാഹിത്യ അക്കാദമി.) 

വർഗ്ഗം:കേരളചരിത്രം
മൂലധനം

ഒരു സം‌രംഭത്തിൽ ഉടമസ്ഥൻ മുടക്കുന്ന മുതലിനെയാണ് **മൂലധനം** എന്നു വിളിക്കുന്നത്. സ്ഥിരാസ്തികൾ ആർജ്ജിക്കാനോ അസംസ്കൃത വസ്തുക്കൾ വാങ്ങുന്നതടക്കമുള്ള പ്രവർത്തനാവശ്യങ്ങൾക്കോ മൂലധനം ഉപയോഗിക്കുന്നു. അക്കൗണ്ടിങ്ങ് തത്ത്വങ്ങളനുസരിച്ച് മൂലധനത്തിനു തുല്യമായ തുകയ്ക്ക് ഉടമസ്ഥനോട് സ്ഥാപനം കടപ്പെട്ടിരിക്കുന്നു. മൂലധനമാണ്‌ ഉടമസ്ഥനെ ലാഭത്തിനർഹനാക്കുന്നതും നഷ്ടം വഹിക്കാൻ ബാധ്യസ്ഥനാക്കുന്നതും. ആധുനിക ലോകത്തിൽ നിമിഷ നേരം കൊണ്ട് ഇലക്ട്രോണിക് ബന്ധങ്ങൾ വഴി എത്ര മൂലധനം വേണമെങ്കിലും എവിടെയും ഏത്തിക്കാൻ സാധിക്കും.

വർഗ്ഗം:സാമ്പത്തികം
വർഗ്ഗം:മാർക്സിസ്റ്റ് പദാവലി
വി.എസ്. അച്യുതാനന്ദൻ മന്ത്രിസഭ

വി.എസ്.അച്യുതാനന്ദൻറെ നേതൃത്വത്തിൽ കേരളത്തിൽ 2006 മുതൽ 2011 മെയ് 17 വരെ അധികാരത്തിലിരുന്ന  മന്ത്രിസഭയിലെ അംങ്ങളുടെയും കൈകാര്യം ചെയ്തിരുന്ന വകുപ്പുകളുടെയും പട്ടികയാണ്‌ ചുവടെ കൊടുത്തിരിക്കുന്നത്. കേരളത്തിന്റെ രൂപവത്കരണം മുതലുള്ള മന്ത്രിസഭകളുടെ ചരിത്രത്തിനായി കേരളത്തിലെ മന്ത്രിസഭകൾ എന്ന ലേഖനം കാണുക.

## രാജിവെച്ച മന്ത്രിമാർ

## അവലംബം


വർഗ്ഗം:കേരളത്തിലെ മന്ത്രിസഭകൾ
മരോട്ടിച്ചാൽ വെള്ളച്ചാട്ടം

thumb|right|325px| മരോട്ടിച്ചാൽ വെള്ളച്ചാട്ടം.

തൃശ്ശൂർ ജില്ലയിലെ പുത്തൂർ പഞ്ചായത്തിൽ സ്ഥിതി ചെയ്യുന്ന ഒരു വിനോദ സഞ്ചാര കേന്ദ്രമാണ് മരോട്ടിച്ചാൽ വെള്ളച്ചാട്ടം. തൃശ്ശൂർ പട്ടണത്തിൽ നിന്നും ഏകദേശം 15 കിലോമീറ്റർ അകലെയാണ് ഇത്. മഴക്കാലത്ത് വളരെ മനോഹരമായ ദൃശ്യങ്ങളാണ് പ്രകൃതി ഇവിടെ ഒരുക്കുന്നത്. ചെറുതും വലുതും ആയ നിരവധി വെള്ളച്ചാട്ടങ്ങൾ ഉണ്ടെന്നതാണ് ഇവിടുത്തെ പ്രത്യേകത. പക്ഷേ വേനൽക്കാലത്ത് ഇവിടെ കാര്യമായ വെള്ളമുണ്ടാകാറില്ല. നാലു കിലോ മീറ്ററോളം കാട്ടിലൂടെ സഞ്ചരിച്ചു വേണം പ്രധാന വെള്ളച്ചാട്ടത്തിനരികിലെത്താൻ. ഈ വെള്ളച്ചാട്ടത്തിനടുത്തേക്കുള്ള ഒറ്റയടി കാനന പാതയിലുടെ നടക്കുന്പോൾ പലയിടത്തായി ചെറു വെള്ളച്ചാട്ടങ്ങൾ കാണാനാകും. പ്രധാന വെള്ളച്ചാട്ടത്തിലേക്കുള്ള യാത്ര താരതമ്യേന ദുഷ്കരമാണെന്നതിനാൽ കുടുംബായി വരുന്നവർ പലപ്പോഴും ഈ വെള്ളച്ചാട്ടങ്ങൾ കണ്ട് മടങ്ങുകയാണ് പതിവ്. പ്രദേശവാസികൾ കുത്ത് എന്ന വിളിക്കുന്ന പ്രധാന വെള്ളച്ചാട്ടം അതിമനോഹരമായ കാഴ്ചയാണ്. വെള്ളച്ചാട്ടത്തിന് സമാന്തരമായുള്ള വലിയ പാറക്കെട്ടിൽ നിന്നാൽ ഒരു വശത്ത് കാടിൻറെ ഭംഗിയും മറു വശത്ത് വെള്ളച്ചാട്ടവും കണ്ട് ആസ്വദിക്കാം. വെള്ളം കുതിച്ചു ചാടുന്ന ഇടത്തേക്കും മുകൾഭാഗത്തേക്കും സഞ്ചാരികൾക്ക് എത്തിച്ചേരാൻ കഴിയുമെന്നതും ഇവിടുത്തെ പ്രത്യേകതയാണ്.  

## അവലംബം

*അരുവിയുടെ കുളിരണിഞ്ഞ്‌‍ - മംഗളം 

വർഗ്ഗം:കേരളത്തിലെ വെള്ളച്ചാട്ടങ്ങൾ
വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
ദേവസഹായം പിള്ള

പതിനെട്ടാം നൂറ്റാണ്ടിൽ തിരുവിതാംകൂർ രാജ്യത്ത് ഉദ്യോഗസ്ഥനായിരിക്കെ, ക്രിസ്തുവിൽ വിശ്വസിച്ച്, ക്രിസ്തുമതം| സ്വീകരിച്ച വ്യക്തിയാണ് **വിശുദ്ധ ദേവസഹായം പിള്ള**. കത്തോലിക്കാ സഭ ഇദ്ദേഹത്തെ വിശുദ്ധപദവിയിലേക്ക് ഉയർത്താനുള്ള നടപടിക്രമങ്ങൾ 2012-ൽ ആരംഭിച്ചു. 

1712 ഏപ്രിൽ 23-ന് കന്യാകുമാരി ജില്ലയിലെ നട്ടാലത്ത് ജനിച്ചു. ജ്ഞാനസ്നാനത്തിനു മുൻപ് നീലകണ്ഠപിള്ള എന്ന് പേരുണ്ടായിരുന്ന അദ്ദേഹം മാർത്താണ്ഡവർമ്മയുടെ കൊട്ടാരത്തിൽ കാര്യദർശിയായിരുന്നു. 

കുളച്ചൽ യുദ്ധത്തിൽ തിരുവിതാംകൂർ സൈന്യം ഡച്ച് സൈന്യത്തെ പരാജയപ്പെടുത്തി. തുടർന്ന്, തിരുവിതാംകൂർ സൈന്യത്തിന്റെ നവീകരണച്ചുമതല മാർത്താണ്ഡവർമ മഹാരാജാവ് ഡച്ച് സൈന്യാധിപൻ ഡിലനോയിയെ ഏൽപ്പിച്ചു. ഡിലനോയിയുടെ സഹായിയായി മഹാരാജാവ് പിള്ളയെ നിയമിച്ചു. അദ്ദേഹത്തിൽ നിന്നാണ് പിള്ള യേശു ക്രിസ്തുവിനെ കുറിച്ച് അറിഞ്ഞത്. 

തുടർന്ന്, തെക്കൻ തിരുവിതാംകൂറിലെ നേമം എന്ന സ്ഥലത്ത് മിഷനറിയായിരുന്ന ബുട്ടാരി എന്ന ഈശോസഭാവൈദികനിൽ നിന്ന് 1745 മേയ് 17-ന് അദ്ദേഹം ജ്ഞാനസ്നാനം സ്വീകരിച്ചു.  തുടർന്ന് നാലു കൊല്ലം ജയിലിൽ കിടക്കേണ്ടി വന്ന ദേവസഹായം പിള്ള 1752-ൽ രാജകല്പനപ്രകാരം വധിക്കപ്പെട്ടു.

പതിനെട്ടാം നൂറ്റാണ്ടിന്റെ അവസാനപാദത്തിൽ കേരളത്തിലെ ക്രിസ്ത്യാനികളുടെ അവകാശങ്ങളെ സംബന്ധിച്ച നിവേദനവുമായി റോം സന്ദർശിച്ച താനും കരിയാറ്റിൽ മല്പാനും, ദേവസഹായം പിള്ളയെ വിശുദ്ധനായി നാമകരണം ചെയ്യണമെന്ന്,  നാമകരണത്തിന്റെ ചുമതലക്കാരനായ മാറെപോഷ്കി എന്ന കർദ്ദിനാളിന് അപേക്ഷിച്ചതായി 1785-ൽ എഴുതിയ വർത്തമാനപ്പുസ്തകം എന്ന പ്രഖ്യാത യാത്രാവിവരണഗ്രന്ഥത്തിൽ പാറേമ്മാക്കൽ തോമ്മാക്കത്തനാർ രേഖപ്പെടുത്തിയിട്ടുണ്ട്.  2004-ൽ, ഭാരതത്തിലെ മെത്രാന്മാരുടെ സമിതിയുടെ തമിഴ്നാട് ശാഖ, ദേവസഹായം പിള്ളയെ വിശുദ്ധപദവിയിലേയ്ക്ക് ഉയർത്തണമെന്ന് വത്തിക്കാനോട് ശുപാർശചെയ്തു. ഇദ്ദേഹത്തിന് രക്തസാക്ഷി പദവി കല്പിക്കുന്നതിനെ ചിലർ വിമർശിക്കുന്നു.  പതിനെട്ടാം നൂറ്റാണ്ടിലെ തിരുവിതാംകൂറിൽ മതപരമായ പീഡനം നിലനിന്നിരുന്നുവെന്നതിന് യാതൊരു സൂചനയും ഇല്ലെന്നും ദേവസഹായം പിള്ളയുടെ വധശിക്ഷ രാജദ്രോഹക്കുറ്റത്തിന്റെ പേരിലായിരുന്നെന്നുമാണ് ഈ വിമർശകരുടെ വാദം.

ദേവസഹായം പിള്ളയെ രക്തസാക്ഷി വിശുദ്ധ പദവിയിലേക്ക് ഉയർത്താനുള്ള നടപടികൾക്ക് 2012-ൽ ബനഡിക്ട് പതിനാറാമൻ മാർപ്പാപ്പയുടെ അംഗീകാരം ലഭിച്ചു. 2012 ഡിസംബർ 2-ന് കത്തോലിക്കസഭ ഇദ്ദേഹത്തെ വാഴ്ത്തപ്പെട്ടവനായി പ്രഖ്യാപിച്ചു.2022 മെയ്  പതിനഞ്ചിന് കത്തോലിക്കസഭ ഇദ്ദേഹത്തെ വിശുദ്ധനായി പ്രഖ്യാപിച്ചു

## കുറിപ്പുകൾ

ക. "ഞങ്ങൾ റോമിൽ പാർത്ത കാലത്ത് കിട്ടിയ ഇടവേളകളിൽ നമ്മുടെ ദേവസഹായം പിള്ളയെ വിശുദ്ധപദവിയിൽ പ്രതിഷ്ഠിക്കേണ്ടതിന്റെ ആവശ്യകതയെക്കുറിച്ച് ഒരു നിവേദനം മല്പാൻ ലത്തീനിൽ എഴുതിയുണ്ടാക്കി കർദ്ദിനാളിനോടുള്ള ഒരു പ്രത്യേക അപേക്ഷയോടുകൂടി അദ്ദേഹത്തിന്റെ കയ്യിൽ കൊടുക്കുകയുണ്ടായി.  അതീവദരിദ്രമായ മലങ്കരസമുദായത്തിന് പണം മുടക്കാൻ നിവൃത്തിയില്ലാത്തതു കൊണ്ട് ഈ രക്തസാക്ഷിയുടെ കേസ് വിസ്തരിച്ച് വിധിപറയുന്നതിൽ ഉപേക്ഷ കാണിക്കരുതേ എന്ന് കർദ്ദിനാളിനുള്ള കത്തിൽ എടുത്തു പറഞ്ഞിരുന്നു."

## അവലംബം


## ആധാരം

*ദേവരൂപാന്തരം: പ്രഥമ ഭാരതീയ ക്രൈസ്തവ ധീര രക്തസാക്ഷി വാഴ്ത്തപ്പെട്ട ദേവസഹായം പിള്ളയുടെ സചിത്ര ജീവചരിത്രം. എഡിറ്റർ: തോമസ് മത്തായി കരിക്കംപള്ളിൽ 
*Devasahayam Pillai 

വർഗ്ഗം:റോമൻ കത്തോലിക്കാ സഭയിലെ ദൈവദാസർ
ജിബ്രാൾട്ടർ കടലിടുക്ക്

thumb|200px|ബഹിരാകാശത്തു നിന്നുള്ള ജിബ്രാൾട്ടർ കടലിടുക്കിന്റെ ദൃശ്യം. <br />(വടക്ക് ഇടത് ഭാഗത്ത്: ഇബേരിയൻ ഉപദ്വീപ് ഇടതുഭാഗത്തും വടക്കേ ആഫ്രിക്ക വലതുഭാഗത്തും)
അറ്റ്‌ലാന്റിക് സമുദ്രത്തെയും മെഡിറ്ററേനിയൻ കടലിനേയും ബന്ധിപ്പിക്കുന്നതും സ്‌പെയിനിനേയും മൊറോക്കൊയേയും വേർതിരിക്കുന്നതുമായ കടലിടുക്കാണ്‌ **ജിബ്രാൾട്ടർ കടലിടുക്ക്** (അറബിക്: مضيق جبل طارق, ,സ്പാനിഷ്: Estrecho de Gibraltar) . താരിഖ് ഇബ്നു സിയാദിന്റെ പേരിൽ അറിയപ്പെടുന്ന ജബൽ താരിഖ് (താരിഖിന്റെ പർവതം) എന്ന അറബ് നാമത്തിന്റെ സ്പാനിഷ് വകഭേദമായി ഉരുത്തിരിഞ്ഞു വന്ന പേരാണ് ജിബ്രാൾട്ടർ)‌.എങ്കിലും ഈ കടലിടുക്കിന്റെ അറബ് നാമം ബാബുൽ സകാത്ത് (ദാനത്തിന്റെ കവാടം ) എന്നാണ്‌. നാവിക സംജ്ഞയിൽ  സ്ട്രോഗ്(STROG-Strait Of Gibraltar) എന്നും പൗരാണിക ലോകത്തിൽ ഇതിനെ ഹെർകുലീസിന്റെ തൂണുകൾ  എന്നും അറിയപ്പെടുന്നു. ജിബ്രാൾട്ടർ കടലിടുക്കിന്റെ ഏറ്റവും ഇടുങ്ങിയ ഭാഗത്ത് യൂറോപ്പിനേയും ആഫ്രിക്കയേയും  വേർതിരിക്കുന്ന ദൂരം 7.7 നോട്ടിക്കൽ മൈൽ (14.24 കി.മീറ്റർ) ആണ്‌. ഇതിന്റെ ആഴം 300 മുതൽ 900  മീറ്റർ (980 മുതൽ 3000 അടി) വരും. ഇരു ഭൂഖണ്ഡങ്ങൾക്കുമിടയിൽ എല്ലാദിവസവും വള്ളങ്ങൾ കടത്തുയാത്രകൾ നടത്തുന്നു. കടത്തുയാത്രക്ക് 35 മിനുട്ട് സമയമാണ്‌ വേണ്ടിവരിക. ഈ കടലിടുക്കിന്റെ സ്‌പെയിൻ ഭാഗം എൽ എസ്‌ട്രക്കോ പ്രകൃതി ഉദ്യാനത്തിന്റെ (El Estrecho Natural Park) ഭാഗമായി സം‌രക്ഷിക്കപ്പെട്ടിരിക്കുകയാണ്‌.
## സ്ഥാനം
thumb|left|200px|ത്രിമാനചിത്രം, മെഡിറ്ററേനിയൻ ഭാഗത്തേക്കുള്ള കാഴ്ച.
ജിബ്രാൾട്ടർ കടലിടുക്കിന്റെ വടക്ക്  സ്‌പെയ്നും ജിബ്രാൾട്ടറും (ഇബേറിയൻ ഉപദ്വീപിന്റെ ഉള്ളിൽ വരുന്ന ബ്രിട്ടന്റെ ഭൂവിഭാഗം),തെക്ക് മൊറോക്കൊയും സിയൂറ്റയും (Ceuta-വടക്കൻ ആഫ്രിക്കയിലുള്ള സ്‌പെയ്‌നിന്റെ സ്ഥലം) ആണ്‌. പില്ലാഴ്സ് ഓഫ് ഹെർകുലീസ് (Pillars of Hercules)എന്നായിരുന്നു ഈ കടലിടുക്കിന്റെ അതിർത്തികൾ പൗരാണികമായി അറിയപ്പെട്ടിരുന്നത് . തർക്കത്തിലിരിക്കുന്ന സ്ഥലങ്ങളുൾപ്പെടെ നിരവധി കൊച്ചു ദ്വീപ് സമൂഹങ്ങളുണ്ടിവിടെ. ജിബ്രാൾട്ടർ കടലിടുക്കിന്റെ കിടപ്പ് കാരണം ആഫ്രിക്കയിൽ നിന്നും യൂറോപ്പിലേക്ക്  വ്യാപകമായി നിയമവിരുദ്ധ കുടിയേറ്റങ്ങൾ നടക്കുന്നുണ്ട്.

## അവലംബം

## പുറം കണ്ണികൾ

* Climate Control Requires a Dam at the Strait of Gibraltar  — American Geophysical Union, 1997. Accessed 26 February 2006.
* Project for a Europe-Africa permanent link through the Strait of Gibraltar — United Nations Economic and Social Council, 2001. Accessed 26 February 2006.
* Map of Morocco — Multimap.com, 2006. Accessed 26 February 2006.
*  Estudios Geográficos del Estrecho de Gibraltar  — La Universidad de Tetuán and La Universidad de Sevilla. Accessed 26 February 2006.
* 
* 

വർഗ്ഗം:കടലിടുക്കുകൾ
വർഗ്ഗം:അന്താരാഷ്ട്ര കടലിടുക്കുകൾ
പീപ്പിൾസ് ഡെമോക്രാറ്റിക് പാർട്ടി (കേരളം)

ലഘുചിത്രം 

1993 ഏപ്രിൽ 14-ന് അബ്ദുൽ നാസ്സർ മഅദനി ചെയർമാനായി രൂപീകൃതമായ ഒരു രാഷ്ട്രീയപ്രസ്ഥാനമാണ് **പീപ്പിൾസ് ഡമോക്രാറ്റിക് പാ‍ർട്ടി ** (പി.ഡി.പി.)

കേന്ദ്ര കർമ്മ സമിതി ( സി.എ.സി.) യാണ് പാർട്ടിയുടെ പരമോന്നത ബോഡി.

സംസ്ഥാനത്തെ നൂറ്റിനാല്പത് മണ്ഡലങ്ങളിൽ നിന്നും മൂന്നു വീതം അംഗങ്ങളെ തിരിഞ്ഞെടുത്ത് വരുന്ന സംസ്ഥാന കൌൺസിലിൽ നിന്നും തിരിഞ്ഞെടുക്കുന്ന താണ് സംസ്ഥാന സെക്രട്ടറിയേറ്റ്, ഈ സെക്രട്ടറിയേറ്റിൽ നിന്നുമാണ് പാർട്ടി ചെയർമാൻ അടക്കമുള്ള സംസ്ഥാന കമ്മിറ്റി തിരഞ്ഞെടുക്കപ്പെടുന്നത്.

സംസ്ഥാനത്തെ പതിനാല് ജില്ലയിൽ ജില്ലാ കമ്മിറ്റികളും നൂറ്റിനാൽപ്പത് മണ്ഡലം കമ്മിറ്റിളും അതിനുപതാഴെ ഞ്ചായത്ത്/മുൻസിപ്പൽ കമ്മിറ്റികളും വാർഡ് കമ്മിറ്റികളും ബൂത്ത് തല കമ്മിറ്റികളും  നിലവിലുണ്ട്

" അവർണ്ണനധികാരം, പീഡിതർക്ക് മോചനം" എന്ന വിപ്ലവകരമായ മുദ്രാവാക്യം ഉയർത്തി രൂപീകൃതമായ പീപ്പിൾസ്  ഡമോക്രാറ്റിക് പാർട്ടി വളരെ ചുരുങ്ങിയ കാലയളവിൽ തന്നെ ശക്തമായ മുന്നേറ്റം കാഴ്ചവെച്ച രാഷ്ട്രീയ പ്രസ്ഥാനമാണ്. ഗുരുവായൂർ, തിരൂരങ്ങാടി ഉപതെരഞ്ഞെടുപ്പുകളിൽ ശക്തമായ സാന്നിദ്ദ്യം തെളിയിക്കാൻ പി.ഡി.പി.ക്ക് കഴിഞ്ഞു.കെ.ആർ. നാരായണൻ ഉപരാഷ്ട്രപതിയായി തിരഞ്ഞെടുക്കപ്പെട്ടതിനെ തുടർന്ന് നടന്ന ഒറ്റപ്പാലം പാർലിമെന്റ് ഉപതിരഞ്ഞെടുപ്പിൽ ഇടതുപക്ഷം നേടിയ വാൻ വിജയത്തിന് പിന്നിലെ പ്രധാന ഘടകം പി.ഡി.പി. പിന്തുണയായിരുന്നു. സ്വകാര്യ മേഖലയിൽ സംവരണം വേണമെന്ന് ആദ്യമായി ആവശ്യപ്പെട്ടത് പി.ഡി.പി.യാണ്.ഫാഷി സത്തിനെതിരെ ശക്തമായ നിലപാടെടുത്ത രാഷ്ട്രീയ പ്രസ്ഥാനമാണ് പി.ഡി.പി.ബാബരി മസ്ജിദ് തകർക്കെപ്പെട്ട സംഭവത്തിൽ കുറ്റവാളികളെ ശിക്ഷിക്കണമെന്നാവശ്യപ്പെട്ടും മസ്ജിദ് പുനർനിർമ്മാണം ആവശ്യപ്പെട്ടും ഇന്ത്യയിൽ തന്നെ ഏറ്റവും കൂടുതൽ പ്രക്ഷോഭങ്ങൾക്ക് നേതൃത്വം നൽകിയ രാഷ്ട്രീയ പാർട്ടി പി.ഡി.പി.യാണ്. ബാബരി മസ്ജിദ് യഥാസ്ഥാനത്ത്  പുനർ നിർമ്മിക്കണം എന്നാവശ്യപ്പെട്ടു അയോധ്യയിലേക്ക് പി.ഡി.പി. മാർച്ച് നടത്തുകയും ചെയ്തു.

ആലപ്പുഴ, പെരുമ്പാവൂർ എന്നീ നഗരസഭകളിലും നിരവധി പഞ്ചായത്തുകളിലും പാർട്ടിക്ക് ജനപ്രതിനിധികൾ ഉണ്ട്.

പി.ഡി.പി.സെൻട്രൽ ആക്ഷൻ കമ്മിറ്റി 

ചെയർമാൻ 

അബ്ദുൽ നാസർ മഅദനി
 
വൈസ് ചെയർമാൻമാർ 

വർക്കല രാജ് ,അഡ്വ. മുട്ടം നാസർ , ശശി പൂവൻചിന, ടി എ മുഹമ്മദ് ബിലാൽ, സിയാഉദ്ദീൻ തങ്ങൾ 

ജനറൽ സെക്രട്ടറിമാർ

അലിയാർ കോതമംഗലം  
മുഹമ്മദ് റജീബ് 
 
അജിത്കുമാർ ആസാദ് 
മൈലക്കാട് ഷാ 
ജഅഫർ അലി ദാരിമി 
മജീദ് ചേർപ്പ്  
 

ട്രഷറർ 

ഇബ്രാഹീം തിരൂരങ്ങാടി 

സെക്രട്ടറിമാർ 

ടി കെ സലിം ബാബു പറപ്പൂർ 

രാജിമണി തൃശ്ശൂർ 

സംസ്ഥാന കൌൺസിൽ കൺവീനർ 

ടി കെ സലിം ബാബു  

## സ്റ്റേറ്റ് കൌൺസിൽ
ഓരോ മണ്ഡലങ്ങളിൽ നിന്നും തിരെഞ്ഞെടുക്കുന്ന 3 അംഗങ്ങളെ ഉൾകൊള്ളിച്ചതാന്

## സെക്രട്ടറിയേറ്റ്

## പോഷകസംഘടനകൾ
### തൊഴിലാളി വിഭാഗം
*പി.ടി.യു.സി

### വിദ്യാർത്ഥി വിഭാഗം
*ഇന്ത്യൻ സ്റ്റുഡന്റ്സ് ഫെഡറേഷൻ (ഐ.എസ്.എഫ്)
### വനിതാ വിഭാഗം
*വുമൺസ് ഇന്ത്യ മൂവ്മെന്റ് (WIM)

### ആരോഗ്യ വിഭാഗം
*പീപ്പിൾസ് ഹെൽത്ത് ഫോറം (പി.എച്ച്.എഫ്)
### പ്രവാസി വിഭാഗം
*പീപ്പിൾസ് കൾച്ചറൽസ് ഫോറം (പി.സി.എഫ്)

വർഗ്ഗം:ഇന്ത്യയിലെ രാഷ്ട്രീയകക്ഷികൾ
ലൂ

[thumb| ലൂവിന്റെ പാത - [Indian subcontinent|ഇന്ത്യൻ ഉപഭൂഖണ്ഡത്തിന്റെ മരൂഭൂമി പ്രദേശങ്ങളിൽ നിന്ന് തുടങ്ങി, സിന്ധു-ഗംഗാ സമതലത്തിലുടെ വീശുന്നു. ]]
ഉത്തരേന്ത്യൻ സമതലങ്ങളിൽ വേനൽക്കാലങ്ങളിൽ ഉച്ചതിരിഞ്ഞുണ്ടാകുന്ന ചൂടുകൂടിയ ശക്തമായ കാറ്റാണ്‌ **ലൂ** (Hindi: लू, Urdu: لو, Punjabi: ਲੂ). ഈ കാറ്റുകൾ നിമിത്തമുള്ള ചൂടിന്റെ (45&nbsp;°C-50&nbsp;°C) സൂര്യാഘാതത്തിൽ ആളുകൾ മരണമടയാറുണ്ട്. 

## തുടക്കവും ഒടുക്കവും
ലൂ തുടങ്ങുന്നത് ഇന്ത്യൻ ഉപഭൂഖണ്ഡത്തിന്റെ വടക്ക് കിഴക്ക് ഭാഗത്തുള്ള വലിയ മരുഭൂമികളിൽ നിന്നാണ്‌ ഈ കാറ്റ് തുടങ്ങുന്നത്. ഗ്രേറ്റ് ഇന്ത്യൻ മരുഭൂമി, ചോലിസ്ഥാൻ മരുഭൂമി, തെക്ക് ബലൂചിസ്ഥാൻ മരുഭൂമി എന്നിവിടങ്ങളാണ്‌ ഇതിന്റെ ഉറവിടം.  
ഈ കാറ്റ് അവസാനിക്കുന്നത് ഇന്ത്യയിലെ മൺസൂൺ കാലത്തിന്റെ ആരംഭത്തോടെയാണ്‌. വടക്കേ ഇന്ത്യയിലെ ചില ഭാഗങ്ങളിൽ ലൂ, വളരെ ശക്തമായും പൊടിയോടു കൂടിയും വീശാറുണ്ട്. ഇതിനെ കറുത്ത കൊടുങ്കാറ്റ് എന്ന അർത്ഥത്തിൽ കാലി ആന്ധി എന്നാണ്‌ അറിയപ്പെടുന്നത്. 

## അവലംബം

## ഇതും കൂടി കാണുക
* കാറ്റ്

വർഗ്ഗം:കാലാവസ്ഥ
വർഗ്ഗം:കാറ്റുകൾ
നെടുങ്കണ്ടം

കേരള സംസ്ഥാനത്തെ ഇടുക്കി ജില്ലയിലെ ഉടുമ്പൻചോല താലൂക്ക് ആസ്ഥാനം ആണ് **നെടുങ്കണ്ടം**. തേക്കടി പെരിയാർ വന്യജീവി സങ്കേതം, മൂന്നാർ മലനിരകൾ എന്നിവയ്ക്ക് നടുക്കാണ് നെടുങ്കണ്ടം സ്ഥിതി ചെയ്യുന്നത്. 1950-ഓടെ കോട്ടയം, എറണാകുളം, തൃശ്ശൂർ ,കൊല്ലം മുതലായ ജില്ലകളിൽ നിന്നും കുടിയേറി പാർത്തവർ ആണ് നെടുങ്കണ്ടത്തെ തദ്ദേശവാസികൾ.

മൂന്നാർ തേക്കടി സംസ്ഥാന പാതയിൽ മൂന്നാറിൽ നിന്നും 60 കിലോമീറ്ററും തേക്കടിയിൽ നിന്നും 45 കിലോമീറ്ററിനും ഇടയിൽ സ്ഥിതി ചെയ്യുന്ന ഒരു പട്ടണമാണ് നെടുങ്കണ്ടം. മധ്യതിരുവതാംകുർ, കോട്ടയം, പാലാ തുടങിയ സ്ഥലങ്ങളിൽ നിന്നും 1960നു മുൻപു കുടിയേറിയവർ കാടിനോടും കാട്ടുമൃഗങ്ങളോടും പൊരുതി വാസയോഗ്യമാക്കിയതാണു ഇവിടം.ഏലം, കുരുമുളക്, കാപ്പി എന്നിവക്കു പുറമേ ഇതര നാണ്യവിളകൾ കൃഷി ചെയ്യുന്നു.

രാമക്കൽമേട്  കൈലാസപ്പാറ, തുവൽ,മാൻ കുത്തിമേട്, എഴുകുംവയൽ കുരിശുമല തുടങ്ങിയ വിനോദസ്ഥലങ്ങൾ  നെടുംകണ്ടത്തിന്റെ പ്രശസ്തി വർധിപ്പിക്കുന്നു.

## വിദ്യാഭ്യാസ സ്ഥാപനങ്ങൾ
*കോളേജ് ഓഫ് ടീച്ചർ എഡ്യൂക്കേഷൻ, നെടുങ്കണ്ടം, (സി പാസ്, കേരള സർക്കാർ)
*ഗവണ്മെന്റ് പോളിടെൿനിക് നെടുംകണ്ടം
*എം.ഇ.എസ് കോളേജ്, വട്ടപ്പാറ, നെടുംകണ്ടം
*എസ്.എം.ഇ. നഴ്സിങ് സ്കൂൾ
*കരുണ നഴ്സിങ് സ്കൂൾ
*കോപ്പറേറ്റീവ് കോളേജ്
*സെന്റ് സെബാസ്റ്റ്യൻസ് ഹയർ സെക്കൻഡറി സ്കൂൾ
*ഹോളിക്രോസ്  ഹയർ സെക്കൻഡറി സ്കൂൾ
*ഗവണ്മെന്റ് വൊക്കേഷണൽ ഹയർ സെക്കൻഡറി സ്കൂൾ
*ഗവ : പഞ്ചായത്ത്‌ യു പി സ്കൂൾ

## ആശുപത്രികൾ
*നെടുംകണ്ടം താലൂക്ക് ആശുപത്രി
*മെഡിക്കൽ ട്രസ്റ്റ് ആശുപത്രി
*കരുണ ആശുപത്രി(നിലവിൽ പ്രവർത്തനരഹിതം)
* ജീവമാതാ ആശുപത്രി

## അവലംബങ്ങൾ
പഞ്ചാബി ഹൗസ്

1998-ൽ പുറത്തിറങ്ങിയ മലയാളചലച്ചിത്രമായ ***പഞ്ചാബി ഹൗസ്***. കഥ, തിരക്കഥ, സംഭാഷണം, സംവിധാനം എന്നിവയെല്ലാം നിർവ്വഹിച്ചത് റാഫി മെക്കാർട്ടിൻ ആണ്. ചിത്രം നിർമ്മിച്ചിരിക്കുന്നത് ന്യൂ സാഗാ ഫിലിംസ്. ദിലീപിന്റേയും ഹരിശ്രീ അശോകന്റേയും അഭിനയ ജീവിതത്തിലെ പ്രധാനപ്പെട്ട ഒരു ചിത്രമാണ് *പഞ്ചാബി ഹൗസ്*. കൊച്ചിൻ ഹനീഫയുടെ കോമഡി വേഷം വളരെയധികം ശ്രദ്ധിക്കപ്പെട്ടു. ഇത് ഒരു മുഴുനീള കോമഡി ചിത്രമാണ്. ബോക്സ് ഓഫീസിൽ വൻ‌വിജയം നേടി.

## കഥ
ഉണ്ണികൃഷ്ണൻ എന്ന ചെറുപ്പക്കാരന് ധാരാളം കടമുണ്ട്. കടമൊഴിവാക്കാൻ അയാൾ കണ്ട മാർഗ്ഗം തന്റെ പേരിലുള്ള ഇൻഷുറൻസ് തുകയാണ്. അതിനായി അയാൾ ആത്മഹത്യ ചെയ്യുവാനായി കടലിൽ ചാടുന്നു. ഭാഗ്യവശാൽ അയാളെ ഗംഗാധരൻ എന്ന ബോട്ടുടമ രക്ഷപ്പെടുത്തുന്നു. ഗംഗാധരന്റെ സഹായിയാണ് രമണൻ. എന്നാൽ ഇവരുടെ അടുത്ത് ഉണ്ണി ബധിരനും മൂകനുമായ ഒരാളായിട്ടാണ് ഇടപെടുന്നത്. ഗംഗാധരൻ പഞ്ചാബി കുടുംബത്തിൽ നിന്ന് പണം കടമെടുത്താണ് ബോട്ട് വാങ്ങിയത്. അതിനാൽ പണം തിരിച്ച് തരുന്നതു വരെ രമണനേയും ഉണ്ണിയേയും മനീന്ദർ സിങ്  അവിടെ ജോലിക്ക് നിർത്തുന്നു. അങ്ങനയിരിക്കെ ഉണ്ണി പൂജ എന്ന പെൺകുട്ടിയെ പരിചയപ്പെടുകയും അവർ തമ്മിൽ ഇഷ്ടത്തിലാവുകയും ചെയ്യുന്നു.

## അഭിനേതാക്കൾ
* ദിലീപ് – ഉണ്ണികൃഷ്ണൻ
* മോഹിനി – പൂജ
* ജോമോൾ – സുജാത
* ലാൽ – സിക്കന്ദർ സിംഗ്
* ജനാർദ്ദനൻ - മന്നിന്ദർ സിംഗ്
* തിലകൻ – കൈമൾ മാഷ്
* എൻ.എഫ്. വർഗ്ഗീസ് – സുജാതയുടെ അച്ഛൻ
* കൊച്ചിൻ ഹനീഫ – ഗംഗാധരൻ
* ഹരിശ്രീ അശോകൻ – രമണൻ
* ഇന്ദ്രൻസ് – ഉത്തമൻ
* നീനാ കുറുപ്പ് – മന്നിന്ദർ സിംഗിന്റെ മകൾ

## സംഗീതം
ഇതിലെ ഗാനങ്ങൾ എസ്. രമേശൻ നായർ എഴുതി. ഗാനങ്ങളുടെ സംഗീതസംവിധാനം നിർവ്വഹിച്ചിരിക്കുന്നത് സുരേഷ് പീറ്റേഴ്സ്.
; ഗാനങ്ങൾ
# എല്ലാം മറക്കാം നിലാവേ – കെ.ജെ. യേശുദാസ്
# എരിയുന്ന കരളിന്റെ – എം.ജി. ശ്രീകുമാർ
# എല്ലാം മറക്കാം നിലാവേ – എം.ജി. ശ്രീകുമാർ, സുജാത
# സോനാരേ സോനാരെ – എം.ജി. ശ്രീകുമാർ
# ഉദിച്ച ചന്ദിരന്റെ – മനോ, എം.ജി. ശ്രീകുമാർ
# ബെല്ലാ ബെല്ലാ ബെല്ലാരേ – സ്വർണ്ണലത, മനോ

## അണിയറ പ്രവർത്തകർ
ഛായാഗ്രഹണം നിർവ്വഹിച്ചിരിക്കുന്നത് ആനന്ദക്കുട്ടൻ. ചിത്രസംയോജനം ഹരിഹരപുത്രൻ. ന്യൂ സാഗാ ഫിലിംസ് വിതരണം ചെയ്തിരിക്കുന്നു.

## പുറത്തേക്കുള്ള കണ്ണികൾ
* 
* ''പഞ്ചാബി ഹൗസ്''  – മലയാളസംഗീതം.ഇൻഫോ

വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:റാഫി മെക്കാർട്ടിൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഹാസ്യ ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
ഡിജിറ്റൽ ഫാബ്രിക്കേറ്റർ

കമ്പ്യൂട്ടർ  സാങ്കേതിക വിദ്യ ഉപയോഗിച്ച് ഡിജിറ്റൽ  ഡാറ്റയിൽ നിന്ന് ത്രിമാന രൂപങ്ങൾ സൃഷ്ടിക്കുന്നതിനുള്ള ഉപകരണമാണ് **ഡിജിറ്റൽ ഫാബ്രിക്കേറ്റർ**. ഇത് ഫാബർ (fabber) എന്ന പേരിലും അറിയപ്പെടുന്നു. ഒരു പ്രിന്റർ ഉപയോഗിച്ച് കമ്പ്യൂട്ടറിൽ നിന്ന് പ്രിൻറ് ഔട്ട് എടുക്കുന്നതു പോലെ ഫാബ്രിക്കേറ്റർ ഉപയോഗിച്ച് 3D മോഡലിങ് സോഫ്റ്റ്വേറുകളുടെ സഹായത്താൽ വസ്തുക്കളുടെ  ആകൃതികൾ രൂപപ്പെടുത്താൻ സാധിക്കും. പ്രധാനമായും ഉത്പന്നങ്ങളുടെ മാതൃകകൾ, ലഘു ഉത്പന്നങ്ങൾ,പഠനത്തിനു സഹായകമായ മോഡലുകൾ എന്നിവ സൃഷ്ടിക്കുന്നതിനാണ് ഇവ ഉപയോഗിക്കപ്പെടുന്നത്. എന്നാൽ ഈ ഉപകരണങ്ങളുടെ സാങ്കേതിക വിദ്യ ഇപ്പോഴും പ്രാരംഭ ദശയിലാണ്. തന്മൂലം ഇതുപയൊഗിച്ചു നിർമ്മിക്കുന്ന വസ്തുക്കളുടെ ഉറപ്പും നിലവാരവും കുറവാണ്.
ഗ്രാന്റ് ക്രെംലിൻ കൊട്ടാരം

സാർ ചക്രവർത്തിമാരുടെ താമസസ്ഥലമായിരുന്നു മോസ്കോവിൽ സ്ഥിതി ചെയ്യുന്ന **ഗ്രാന്റ് ക്രെം‌ലിൻ കൊട്ടാരം**.റഷ്യൻ ,ബൈസാന്റിയൻ, നിർമ്മാണ വൈദഗ്ദ്ധ്യത്തിന്റെ മകുടോദാഹരണമാണ് ഈ കൊട്ടാരം.1837-1951 കാലഘട്ടങ്ങളിലാണ് ഇത് നിർമ്മിച്ചത്.കോൺസ്റ്റന്റിൻ തോണിന്റെ നേതൃത്വത്തിലുള്ള ശില്പികളാണ് ഈ കെട്ടിടത്തിന്റെ നിർമ്മാണത്തിനു പിന്നിൽ.125 മീറ്റർ നീളവും 47 മീറ്റർ ഉയരവുമുള്ള കൊട്ടാരം 25000 ചതുരശ്ര മീറ്ററിൽ സ്ഥിതിചെയ്യുന്നു.ഉൾഭാഗത്ത് ചതുരാകൃതിയിലുള്ള മുറ്റമുള്ള ഈ കൊട്ടാരത്തിന് രണ്ടു നിലകളാണ്.രണ്ടാം നിലയിൽ രണ്ടു നിരകളിലായാണ്‌ ജനലുകൾ പിടിപ്പിച്ചിരിക്കുന്നത്.സെന്റ് ജോർജ്ജ്, വ്ലാദിമർ, അലക്സാണ്ടർ , ആൻഡ്രൂ , കാതറിൻ എന്നീ റഷ്യൻ ചക്രവർത്തിമാരുടെ പേരുകളീലുള്ള അഞ്ച് സ്വീകരണ മുറികൾ കൊട്ടാരത്തിലുണ്ട്.ഗവണ്മെന്റിന്റെ ഔദ്യോഗിക ആഘോഷങ്ങൾക്ക് വേദിയായി ജോർജ്ജ് വിസ്കിഹാൾ ഉപയോഗിക്കുന്നു.

## അവലംബം
*മാതൃഭൂമി ഹരിശ്രീ 2006 മേയ്.